hotchpotch/miracl-hf-unified huggingface dataset:
รอยัลรัมเบิล (2013)
รอยัลรัมเบิล (2013) เป็นรายการมวยปล้ำอาชีพศึกใหญ่ หรือ เพย์-เพอร์-วิว ของ ดับเบิลยูดับเบิลยูอี ในปี 2013 ซึ่งจะจัดเป็นปีที่ 26 แล้ว สถานที่จัดคือ US Airways Center ใน ฟีนิกซ์, รัฐแอริโซนา สหรัฐอเมริกา โดยจะจัดในวันที่ 27 มกราคม ค.ศ. 2013 ซึ่งจัดหลังจากศึก โดยจะมีแมทช์การปล้ำรอยัลรัมเบิล
ในศึกดับเบิลยูดับเบิลยูอี รอว์ 1000 (23 กรกฎาคม 2012) เดอะ ร็อก ออกมาประกาศว่าเขาจะเป็นผู้ท้าชิงแชมป์ WWE ในศึก รอยัลรัมเบิล 2013 หลังจาก จอห์น ซีนา แล้วในคืนเดียวกันในการชิงแชมป์ WWE Championship ซีนาได้ใส่ท่า STF ใส่พังก์อยู่แล้ว บิ๊กโชว์ ออกมาช่วยพังก์โดยการทิ้งศอกใส่ซีนาจึงทำให้ซีนาชนะฟาล์วแต่ไม่ได้แชมป์แล้ว บิ๊กโชว์ก็จับซีนามาทำร้ายต่อ แล้วเดอะ ร็อกก็ออกมาช่วยซีนา แล้วกำลังจะใส่ศอกมหาชนใส่บิ๊กโชว์ แต่ ซีเอ็ม พังก์ ก็ขึ้นมาโคลทส์ไลน์ เล่นงานใส่ร็อก และจับใส่ GTS แล้วก็เดินจากไปท่ามกลางเสียงโห่ของคนดูแล้วก็ทำให้พังก์กลายเป็นฝ่ายอธรรม
ในศึกรอว์ (7 มกราคม 2013) พังก์ออกมาโม้ ก่อนที่ร็อกจะตามออกมาขัดจังหวะ ร็อกบอกว่าแกเป็นแชมป์มา 414 วันเหรอ เอาเวลาไปจำตัวเลขอื่นดีกว่าคือ 20 คือในอีก 20 วันเวลาของแกก็จะหมดลงแล้วในรอยัลรัมเบิล แกทำเป็นมาสัญญากับแฟนๆ อย่างงั้นอย่างงี้แต่ไม่เคยทำได้สักอย่าง รวมทั้งไอศครีมบาร์ด้วย มีแต่ไอศครีมในรูตูดแกน่ะสิ แกอ้างว่าเป็น Voice of the Voiceless แต่ความเป็นจริงคือแฟนๆ ทุกคนมีเสียงที่จะตะโกนได้ทุกอย่างที่ต้องการอยู่แล้ว แต่พวกเขาจะไม่ตะโกนคำว่า Respect หรือ Best in the World แต่ต่อไปนี้พวกเขาจะตะโกนคำว่า Cookie Puss ใส่แกแทน ร็อกยังล้อเลียนพังก์ว่าเป็น Straight Edge ของปลอม เพราะหน้าตาเหมือนคนจรจัดขี้ยามากกว่า ร็อกบอกว่าแกเป็นแชมป์ WWE แต่ก็กลายเป็นคนงี่เง่าที่สุดของโลกด้วยเช่นกัน และแกไม่มีทางที่จะหยุดร็อก จากการเป็นแชมป์ WWE ได้ ร็อกบอกว่าคราวก่อนแกมา GTS ใส่ร็อก และร็อกจะเอาคืนในอีก 20 วันข้างหน้าในรอยัลรัมเบิล ร็อกบอกว่าจะเพิ่มรอยสักรูปเท้าให้แก จะได้เป็นเครื่องเตือนใจว่าแกโดนเท้าประทับเข้าไปหนักขนาดไหน ว่าแล้วก็จับใส่ Rock Bottom ปิดท้ายรายการ
ในศึกรอว์ (21 มกราคม 2013) ร็อกได้ออกมาท้าทายพังก์ในมาพบเขาแบบตัวต่อตัวอย่างลูกผู้ชาย แต่ว่าพังก์ไม่ไปตามคำท้า เขากลับนั่งดูร็อกอยู่ห่างๆ บนที่นั่งชั้นเฟิร์สทคาสส์ ไม่ทันที่ ร็อกกำลังจะกลับ ไฟในสนานก็ดับสนิท เมื่อไฟกลับมาแล้ว กลุ่มชายชุดดำ หรือ เดอะชีลด์ ก็มารุมลอบทำร้ายร็อก และเล่นงานเขาด้วยท่า Triple Powerbomb ทำให้ร็อกถึงกับปากแตก แล้วพังก์ก็บอกกับร็อก ว่า การเป็นแชมป็มหาชนนั้นไม่เพียงพอที่จะเอาชนะนักมวยปล้ำที่ดีที่สุดในโลกได้
นักมวยปล้ำที่ประกาศว่าจะขึ้นปล้ำในแมตช์รอยัลรัมเบิลปีนี้ มีทั้งหมด 23 คน ในศึกรอว์ (21 มกราคม 2013) ดอล์ฟ ซิกก์เลอร์ สามารถทำเวลาได้ดีที่สุดในการปล้ำแบบจับเวลาได้ เขาจึงได้สิทธิในการเลือกว่าจะขึ้นปล้ำแมตช์รอยัลรัมเบิลเป็นคนที่เท่าไรก็ได้ (ซึ่งเขาก็ตั้งใจไว้ว่าจะขึ้นเป็นคนที่ 30) แต่ในคืนเดียวกันนั้น ผู้จัดการอาวุโสของค่ายรอว์ วิกกี เกร์เรโร ได้มาบอกกับกับซิกก์เลอร์ว่าเขาได้รับสิทธิในการเลือกก็จริง แต่เขาสามารถเลือกได้แค่ว่าจะขึ้นปล้ำเป็นคนที่ 1 หรือคนที่ 2 เท่านั้น
ข้อมติสมัชชาใหญ่แห่งสหประชาชาติที่ 67/19
ข้อมติสมัชชาใหญ่แห่งสหประชาชาติที่ 67/19 เป็นข้อมติที่ยกระดับปาเลสไตน์ขึ้นเป็นสถานะรัฐผู้สังเกตการณ์ที่มิใช่สมาชิกในสหประชาชาติ ข้อมติดังกล่าวได้รับมติเห็นชอบจากสมัยประชุมที่ 67 แห่งสมัชชาใหญ่แห่งสหประชาชาติ เมื่อวันที่ 29 พฤศจิกายน พ.ศ. 2555 ซึ่งเป็นวันสากลว่าด้วยความเป็นปึกแผ่นกับชาวปาเลสไตน์ (International Day of Solidarity with the Palestinian People) และวันครบรอบ 65 ปี การลงมติเห็นชอบข้อมติที่ 181(2) โดยสมัชชาใหญ่ ว่าด้วยรัฐบาลปาเลสไตน์ในอนาคต ข้อมติฉบับร่างได้รับการเสนอโดยผู้แทนของปาเลสไตน์ในสหประชาชาติ อย่างไรก็ดี ข้อมติดังกล่าวยังรักษาสถานะขององค์การปลดปล่อยปาเลสไตน์เป็นผู้แทนของชาวปาเลสไตน์ในระบบสหประชาชาติ แม้จะถูกมองอย่างกว้างขวางว่าเป็นเพียงสัญลักษณ์ แต่ญัตติผ่านความเห็นชอบ สถานะใหม่นี้ทำให้ปาเลสไตน์เทียบเท่ากับสันตะสำนัก
ปฏิบัติการเสาค้ำเมฆา
ปฏิบัติการเสาค้ำเมฆา () เป็นปฏิบัติการของกองกำลังป้องกันอิสราเอลในฉนวนกาซาระหว่างวันที่ 14 ถึง 21 พฤศจิกายน พ.ศ. 2555 เริ่มด้วยการสังหารอาเหม็ด จาบารี หัวหน้าฝ่ายทหารของฮามาสในกาซา ความมุ่งหมายที่แถลงไว้ของปฏิบัติการ คือ เพื่อหยุดการโจมตีด้วยจรวดแบบไม่เลือกซึ่งยิงมาจากกาซา และเพื่อรบกวนขีดความสามารถขององค์กรที่พร้อมต่อสู้
รัฐบาลอิสราเอลแถลงว่า ปฏิบัติการดังกล่าวเริ่มต้นขึ้นเพื่อสนองต่อการยิงจรวดจากกาซา และการโจมตีต่อทหารอิสราเอลตรงชายแดนอิสราเอล-กาซา ทางการฮามาส ซึ่งปกครองฉนวนกาซา ปฏิเสธข้อว่าฮามาสเป็นผู้รุกราน และแถลงว่า พวกเขาไม่ต้องการเห็นความรุนแรงบานปลาย รัฐมนตรีช่วยว่าการกระทรวงการต่างประเทศของฮามาส กาซี ฮาเหม็ด แถลงว่า "เรายังพูดว่า เราเป็นเหยื่อของการยึดครองและเราตกเป็นเป้า" แต่ยังแย้งว่า ฮามาสมีสิทธิคุ้มครองประชาชนของตน ฉะนั้นจึงจะสนองต่อการโจมตีของอิสราเอล โดยแถลงเพิ่มเติมว่า "หากกาซาไม่ปลอดภัย เมืองของคุณก็จะไม่ปลอดภัยเช่นกัน"
ในห้วงของปฏิบัติการ กองกำลังป้องกันอิสราเอลโจมตีกว่า 1,500 จุดในฉนวนกาซา รวมทั้งจุดปล่อยจรวดและจุดเก็บซ่อน ที่บังคับการของฮามาส อาคารกระทรวงมหาดไทยและอาคารราชการอื่น ๆ ที่ฮามาสดำเนินงาน เช่นเดียวกับบ้านและกลุ่มอาคารอพาร์ตเมนต์หลายสิบหลัง มีผู้เสียชีวิตชาวปาเลสไตน์ระหว่าง 158 ถึง 177 คนในปฏิบัติการดังกล่าว ระหว่าง 55 ถึง 120 คนในจำนวนนี้เป็นผู้ร่วมรบ มีชาวปาเลสไตน์ได้รับบาดเจ็บอีก 1,200-1,300 คน และมีครอบครัวชาวปาเลสไตน์ระหว่าง 350 ถึง 700 ครอบครัว พลัดถิ่น ไม่ใช่ว่าความสูญเสียชาวปาเลสไตน์ทั้งหมดจำเป็นต้องเกิดจากน้ำมือของอิสราเอล บางคนอาจเสียชีวิตเพราะจรวดปาเลสไตน์ยิงพลาดในฉนวนกาซา ยิ่งไปกว่านั้น ชาวปาเลสไตน์ 8 คนถูกประหารชีวิตอย่างรวบรัดโดยสมาชิกของฝ่ายทหารของฮามาส เพราะถูกกล่าวหาว่าให้ความร่วมมือกับอิสราเอล
กองพลน้อยอัล-กอสซัม (al-Qassam Brigades) และญิฮาดอิสลามปาเลสไตน์ยกระดับการยิงจรวดถล่มนครและเมืองต่าง ๆ ของอิสราเอลหลังการสังหารอาเหม็ด จาบารี กลุ่มพร้อมรบปาเลสไตน์ยิงจรวดกว่า 1,456 ลูกใส่อิสราเอล โดยมีอีก 142 ลูกตกในฉนวนกาซาเอง ในครั้งนี้ เทลอาวีฟถูกถล่มเป็นครั้งแรกนับแต่สงครามอ่าวเปอร์เซียเมื่อ พ.ศ. 2534 และมุ่งเป้าไปยังกรุงเยรูซาเล็ม จรวดดังกล่าวคร่าชีวิตพลเรือนชาวอิสราเอล 4 คน ทหาร 2 นาย และพลเรือนชาวปาเลสไตน์จำนวนหนึ่ง จนถึงวันที่ 19 พฤศจิกายน ชาวอิสราเอลกว่า 252 คนได้รับบาดเจ็บทางกายในการโจมตีด้วยจรวด ระบบป้องกันขีปนาวุธไอเอิร์นโดม (Iron Dome) ของอิสราเอลสกัดกั้นจรวด 421 ลูก อีก 142 ลูกตกในฉนวนกาซาเอง 875 ลูกตกในพื้นที่เปิด และ 58 ลูกโดนพื้นที่เมืองในอิสราเอล เหตุระเบิดโจมตีต่อรถโดยสารประจำทางเทลอาวีฟซึ่งเป็นเหตุให้มีพลเรือนได้รับบาดเจ็บกว่า 20 คน ได้รับ "คำอวยพร" จากฮามาส
สหรัฐอเมริกา สหราชอาณาจักร แคนาดา เยอรมนีและประเทศตะวันตกอื่น ๆ แสดงการสนับสนุนสิทธิของอิสราเอลในการป้องกันตนเอง และ/หรือ ประณามการโจมตีด้วยจรวดถล่มอิสราเอลของปาเลสไตน์ อิหร่าน อียิปต์ ตุรกี ประเทศอาหรับและมุสลิมอีกหลายประเทศประณามปฏิบัติการของอิสราเอล คณะมนตรีความมั่นคงแห่งสหประชาชาติจัดสมัยประชุมฉุกเฉินต่อสถานการณ์ แต่ไม่บรรลุคำวินิจฉัย มีการประกาศการหยุดยิงในวันที่ 21 พฤศจิกายน หลังการเจรจาหลายวันระหว่างฮามาสกับอิสราเอล โดยมีอียิปต์เป็นคนกลาง ทั้งสองฝ่ายต่างอ้างชัยชนะ อิสราเอลแถลงว่า ตนบรรลุความมุ่งหมายในการตัดความสามารถในการปล่อยจรวดของฮามาส ขณะที่ฮามาสแถลงว่า "ทางเลือกในการบุกครองกาซาหลังชัยชนะนี้หมดไป และจะไม่กลับมาอีก" และขอบคุณอิหร่านกับอียิปต์สำหรับความช่วยเหลือ
ฟอร์จูนทาวน์
ฟอร์จูนทาวน์ () เป็นศูนย์การค้า อาคารสำนักงาน และโรงแรมขนาดใหญ่ ตั้งอยู่หัวมุมถนนรัชดาภิเษก ติดถนนอโศก-ดินแดง และตรงข้ามกับเซ็นทรัลพลาซา แกรนด์ พระราม 9 เป็นทั้งศูนย์การค้า และศูนย์ไอทีแบบครบวงจรแห่งเดียวบนถนนรัชดาภิเษก ภายใต้การบริหารงานของเครือเจริญโภคภัณฑ์ โดยมีแนวคิด "ศูนย์กลางแห่งวิวัฒนาการเทคโนโลยีชั้นสูง" แห่งเดียวในกรุงเทพมหานคร
ศูนย์การค้าฟอร์จูนทาวน์ แต่เดิมเป็นโครงการศูนย์การค้าขนาดใหญ่ริมถนนรัชดาภิเษก ประกอบไปด้วย 4 ส่วนสำคัญคือ ส่วนโรงแรมที่ก่อนหน้านี้ใช้ชื่อว่า โรงแรมฟอร์จูน ก่อนจะเปลี่ยนมาบริหารโดย แกรนด์เมอร์เคียว ในกลุ่ม Accor Hotel ส่วนอาคารสำนักงานที่รู้จักกันในชื่อ ซีพีทาวเวอร์ 2 ส่วนพลาซา เป็นพลาซาขนาดกลาง และส่วนห้างสรรพสินค้าที่บริหารงานโดย เยาฮัน แต่พอหลังจากเยาฮันถอนตัวออกไป ในช่วงปี 2540 ที่ขณะนั้นเทคโนโลยีเริ่มเข้ามามีบทบาทในชีวิตประจำวันมากขึ้น ซีพีแลนด์จึงทำการปรับปรุงชั้น 2 - 4 ของศูนย์การค้าฟอร์จูนทาวน์ใหม่ และเปิดขึ้นในชื่อ "ไอทีมอลล์ ฟอร์จูนทาวน์" หลังจากนั้นเทสโก้ โลตัสก็ได้เข้ามาเปิดทำการตามมา
ปัจจุบันศูนย์การค้าฟอร์จูนทาวน์ได้แบ่งพื้นที่ในการบริหารงานใหม่ทั้งหมด โดยแบ่งได้เป็นดังนี้หลังจากนั้นไม่นานซีพีแลนด์ก็ได้เปิดตัวรูปแบบใหม่ของฟอร์จูนทาวน์ในความคิด IT Lifestyle Mall และก็ได้เริ่มทำการปรับปรุงศูนย์การค้าใหม่ทั้งหมดเรื่อยมา โดยเริ่มต้นจากบริเวณกล้องดิจิทัลและโทรศัพท์เคลื่อนที่ จากนั้นก็ได้บูรณะในส่วนไอทีมอลล์ใหม่ทั้งหมด จนกระทั่งสุดท้ายก็ได้บูรณะด้านหน้าศูนย์การค้าใหม่ทั้งศูนย์ รวมไปถึงส่วนโรงแรมด้วย ปัจจุบันบูรณะในส่วนศูนย์การค้าเสร็จเรียบร้อยแล้ว เหลือเพียงส่วนโรงแรมที่ยังไม่เสร็จเรียบร้อยดี
ฟอร์จูนทาวน์ ประกอบด้วยพื้นที่สำคัญดังนี้
พจนานุกรมโลกอส
โลกอส เป็นพจนานุกรมออนไลน์ขนาดใหญ่ ให้บริการในหลายภาษา ให้บริการโดย บริษัทโลกอส กรุ๊ป หนึ่งในบริษัทที่ให้บริการแปลภาษาของยุโรป เริ่มเปิดให้บริการในปี พ.ศ. 2538 โดยในปี พ.ศ. 2548 มีการบรรจุข้อมูลการกำหนดศัพท์มากกว่า 7 ล้านคำศัพท์ในกว่า 200 ภาษา ครอบคลุมไปถึงกลุ่มภาษารอง เช่น ภาษาเบรอตง ภาษาเลออน ภาษาสกอต ภาษาเวเนโต ตัวระบบให้บริการค้นหาได้หลากหลายรูปแบบ สามารถเลือกสมัครเป็นสมาชิกผู้เชี่ยวชาญเพื่อสร้างและแก้ไขคำศัพท์ได้
โลกอส ยังให้บริการพจนานุกรมสำหรับเด็ก ซึ่งจะมีศัพท์พื้นฐานสำหรับนำไปใช้ในการอ้างอิงได้อีกด้วย
ไฟโล
ไฟโลแห่งอะเล็กซานเดรีย หรือ ไฟโล จูเดียอัส (กรีก: Φίλων, Philōn) นักปรัชญาชาวยิวเกิดในอะเล็กซานเดรีย
ไฟโลได้ใช้สัญลักษณ์ทางปรัชญาในการหลอมรวมปรัชญากรีกกับปรัชญายิว ไว้ด้วยกัน วิธีที่เขาใช้คือการปฏิบัติตามแนวของ ลัทธิสโตอิก โดยไม่ทิ้งแนวทางตามคัมภีร์ของชาวยิว อรรถกถาเปรียบเทียบเชิงสัญลักษณ์ ของเขาถูกวิจารณ์อย่างมากจากปิตาจารย์แห่งคริสตจักร และเขาไม่เป็นที่ยอมรับเลยในศาสนายูดาห์ เขาเชื่อว่าการแปลความคัมภีร์ฮีบรูตามตัวอักษรนั้นปิดกั้นทัศนคติอันหลากหลายของมนุษย์ และการแสดงการรับรู้เรื่องของพระเจ้าที่พระคัมภีร์กล่าวถึงนั้นดูน่าพิศวงและซับซ้อนเกินไป
สำหรับไฟโลแล้ว โลกอส (Logos) เป็นพิมพ์เขียวสำหรับโลก และเป็นรูปแบบการจัดการของพระเจ้า นักวิชาการบางคนให้ความเห็นว่าถ้อยคำทางปรัชญาของเขาเป็นแรงผลักดัน ให้เกิดการประมวลถ้อยคำเกี่ยวกับการสร้างสรรค์ของพระเจ้าในช่วงต้นของคริสเตียน
วิธีพิเศษเป็นสิ่งจำเป็นสำหรับการกำหนดความหมายที่แท้จริงของคำในพระคัมภีร์ งานที่ถูกต้องของวิธีการนี้จะกำหนดสัญลักษณ์ที่ถูกต้อง จึงจะเรียกว่าเป็นความฉลาดทางสถาปัตยกรรม
วิธีพิเศษมีอยู่ 21 ข้อดังนี้
แอปเปิลสโตร์
แอปเปิลสโตร์ () เป็นร้านค้าปลีกของบริษัทแอปเปิลสำหรับวางจำหน่ายสินค้าของบริษัท เช่น แมคบุ๊กโปร, ไอแมค, ไอพอด, ไอแพด, ไอโฟน และยังมีบริการซ่อม จำหน่ายอุปกรณ์เสริมต่าง ๆ พร้อมบริการ จีเนียสบาร์ ให้คำแนะนำการใช้งานและบริการของบริษัท ขณะนี้มีแอปเปิลสตอร์ราว 506 แห่งทั่วโลกแล้ว
ตะบูนขาว
ตะบูนขาว () เป็นไม้ยืนต้นในวงศ์ Meliaceae เป็นไม้ผลัดใบ พบในป่าชายเลน พบได้ทั่วไปในเอเชีย แอฟริกา ออสเตรเลีย และหมู่เกาะในมหาสมุทรแปซิฟิก รากมีพูพอน แผ่ออกจากโคนต้น มีรากหายใจค่อนข้างแบน เปลือกเรียบ สีน้ำตาลอมเหลือง เปลือกหลุดออกเป็นแผ่นบางๆ ใบเป็นใบประกอบแบบขนนกชั้นเดียว ใบสีเขียวอ่อน ผิวใบเป็นมัน ดอกเป็นดอกช่อ แตกออกจากง่ามใบ ดอกสีขาว กลีบดอกมีสี่กลีบ ผลเป็นผลกลม สีน้ำตาลอมเขียว แก่แล้วเป็นสีน้ำตาลแก่ ภายในมีเมล็ดขนาดใหญ่ อัดแน่นภายในผล
การนำตะบูนขาวมาใช้ประโยชน์นั้น เปลือกให้น้ำฝาดใช้ย้อมผ้า เปลือกและผลแก้อหิวาตกโรค
ละไม
ละไม เป็นไม้ยืนต้นในวงศ์ Euphorbiaceae และเป็นผลไม้พื้นเมืองทางภาคใต้ ใบขนาดใหญ่ ผลออกเป็นพวงยาว ห้อยย้อยตามลำต้น ลักษณะคล้ายผลมะไฟ ผลอ่อนสีเขียว แก่แล้วเป็นสีขาวหรือสีน้ำตาลอ่อน ภายในผลแบ่งเป็นกลีบๆ มี 3-5 กลีบ เนื้อสีขาว รสอมเปรี้ยวอมหวาน รับประทานเป็นผลไม้สด ใส่ในแกงต่างๆ ผลมีวิตามินซีสูง หรือนำไปแปรรูปเป็นแยมและไวน์
เพชรมรกต ว.สังข์ประไพ
เพชรมรกต ว.สังข์ประไพ เกิดวันที่ 14 กุมภาพันธ์ พ.ศ. 2537 เป็นนักมวยไทยชาวไทยจากอำเภอพิบูลมังสาหาร จังหวัดอุบลราชธานี ซึ่งในเดือนพฤศจิกายน พ.ศ. 2554 เขาได้ครองตำแหน่งแชมป์รุ่นมินิฟลายเวทของเวทีมวยลุมพินี รวมทั้งได้รับการกล่าวว่าเป็นหนึ่งในนักมวยไทยที่มีรูปแบบการชกที่โดดเด่น มีสถิติการชกเป็นที่ยอมรับของผู้ชม
วันที่ 3 มกราคม พ.ศ. 2556 เพชรมรกตเข้าแข่งขันคู่เอกรายการศึกวันมิตรชัย ซึ่งจัดขึ้น ณ เวทีมวยราชดำเนิน โดยเพชรมรกตเป็นฝ่ายชนะคะแนนติ่งทอง ช.โค้วยู่ฮะอีซูซุ ทั้งนี้ เพชรมรกตมีณัฐเดช วชิรรัตนวงศ์ เป็นหัวหน้าคณะ และมีค่าตัวปัจจุบันอยู่ที่ 65,000 บาท
เพชรมรกต ว.สังข์ประไพ มีชื่อจริงคือ นพดล ดรุณพันธ์ เป็นบุตรของนายสมบูรณ์ และนางหนู ดรุณพันธ์ เขาเริ่มชกมวยครั้งแรกเมื่ออายุ 12 ขวบโดยใช้ชื่อ มาวิน ลูกแอนเจ็ด เข้าแข่งขัน จากนั้น เขาก็ได้รับวุฒิประกาศนียบัตรวิชาชีพจากเทคโนโลยีบริหารธุรกิจ อุบลราชธานี วันที่ 25 มีนาคม พ.ศ. 2554 เพชรมรกตเข้าแข่งขันชิงชัยรุ่น 105 ปอนด์กับวันชัย ส.กิตติศักดิ์ ซึ่งเป็นผู้ชนะเพื่อนร่วมค่ายของเพชรมรกตอย่างเดอะเล็ก ว.สังข์ประไพ มาแล้วครั้งหนึ่ง ต่อมา ในวันที่ 10 พฤษภาคม เพชรมรกตได้พบกับคู่ชกอย่างวัน​เฮง มีนะ​โยธิน ในรายการศึกเพชรยินดี ที่เวทีมวยลุมพินี โดยได้รับการจัดให้เป็นหนึ่งในมวยคู่เอกระดับสุดยอดของประเทศ และในวันที่ 9 พฤศจิกายน พ.ศ. 2554 เพชรมรกตได้พบกับคู่ชกพนมรุ้งเล็ก เกียรติหมู่ 9 ซึ่งเป็นคู่เอกของรายการศึกดาวรุ่งพระบาท ในรุ่น 115 ปอนด์ ซึ่งก่อนการแข่งขันเพชรมรกตได้รับการพิจารณาว่าเป็นรองด้านกระดูกมวย
วันที่ 10 กรกฎาคม พ.ศ. 2555 เพชรมรกตเข้าแข่งขันรายการศึกไพรอนันต์ ที่เวทีมวยลุมพินี โดยได้พบกับมานะศักดิ์ ปิ่นสินชัย ในฐานะคู่เอกของรายการที่ซึ่งทั้งคู่ยังไม่เคยพบกันมาก่อน รวมทั้ง ในวันที่ 17 สิงหาคม เพชรมรกตเข้าแข่งขันรายการศึกไพรอนันต์ ที่เวทีมวยลุมพินี โดยเป็นฝ่ายต่อน้ำหนักให้แก่เอกมงคล ไก่ย่างห้าดาวยิม ทั้งนี้ เพชรมรกตได้รับการกล่าวว่าเป็นนักมวยที่มีความสูงยาว และอยู่ในรูปแบบของมวยเข่า ซึ่งเพชรมรกตเป็นฝ่ายชนะคะแนนขาดในคู่เอกของรายการ และในวันที่ 11 กันยายน เพชรมรกตได้เข้าแข่งขันรายการศึกเพชรปิยะ ที่เวทีมวยลุมพินี โดยได้รับการพิจารณาว่ามีโอกาสชนะคู่ชกอย่างศักดิ์สุริยา ​ไก่ย่างห้าดาวยิม ซึ่งเป็นคู่ค้ำของรายการ และเพชรมรกตเป็นฝ่ายชนะคะแนนจากการแข่งขัน
อัมพวา (ผลไม้)
อัมพวา () เป็นไม้พุ่มในวงศ์ Leguminosae ภาคใต้เรียก นัมนัม เช่นเดียวกับภาษาอินโดนีเซียและภาษามัลดีฟส์ ชื่ออื่น ๆ คือมะเปรียง บูรานัม นางอาย ใบเดี่ยว รูปไข่ ใบห้อยลง ดอกออกเป็นช่อ กลีบเลี้ยงสีขาวปนชมพู กลีบดอกสีขาว ผลอ่อนสีน้ำตาลแกมเขียว แก่แล้วเป็นสีเหลือง ผลมีรูปร่างแบนคล้ายมะม่วง แต่ผลหยักเป็นลอนไม่เรียบ รสเปรี้ยวคล้ายมะม่วงดิบ ภายในผลมีเมล็ดเดียว ผลสุกรับประทานเป็นผลไม้ เนื้อไม้ใช้ในงานก่อสร้างได้
Singapore National Parks Board
เซตย่อย
ในคณิตศาสตร์โดยเฉพาะสาขาทฤษฎีเซต เซต "A" เป็นเซตย่อยของเซต "B" หรืออาจจะบอกว่าเซต "B" เป็น"ซูเปอร์เซต"ของเซต "A" ถ้า "A" เป็นส่วนหนึ่งของ "B" นั่นก็คือสมาชิกทั้งหมดของเซต "A" จะต้องเป็นสมาชิกของเซต "B" ด้วย ทั้งนี้ "A" กับ "B" อาจเท่ากันก็ได้
ให้ "A" และ "B" เป็นเซต โดยที่สมาชิกทั้งหมดใน "A" เป็นสมาชิกใน "B" ด้วย จะได้ว่า
ถ้า "A" เป็นเซตย่อยของ "B" แต่ "A" ไม่เท่ากับ "B" (เช่นมีสมาชิกอย่างน้อยหนึ่งตัวที่อยู่ใน "B" แต่ไม่อยู่ใน "A") จะได้ว่า
คู่ไม่อันดับ
ในคณิตศาสตร์ คู่ไม่อันดับ เป็นเซตในรูปของ {"a", "b"} นั่นก็คือเซตที่มีสมาชิก 2 ตัวคือ "a" และ "b" โดยที่สมาชิกทั้งสองไม่มีลำดับมาก่อนหลัง ทำให้ {"a", "b"} = {"b", "a"} ต่างจากคู่อันดับ ("a", "b") ที่ "a" เรียกว่าสมาชิกตัวหน้า และ "b" เรียกว่าสมาชิกตัวหลัง ซึ่งทำให้ ("a", "b") ≠ ("b", "a")
สำหรับคู่อันดับนั้น "a" อาจจะเท่ากับ "b" ก็ได้ แต่สำหรับคู่ไม่อันดับ นักคณิตศาสตร์บางส่วนถือเอาว่า {"a", "b"} จะเป็นคู่ไม่อันดับถ้า "a" ≠ "b" เพราะถ้า "a" = "b" จะส่งผลให้ {"a", "a"} = {"a"} และกลายเป็นมีสมาชิกเพียงตัวเดียว หรือก็คือกลายเป็นเซตโทน แม้ว่าปัจจุบันจะมีบางนิยามกำหนดให้ {"a", "a"} เป็นมัลติเซตแล้วก็ตาม เพื่อให้ไม่เกิดปัญหาที่คู่ไม่อันดับจะกลายเป็นเซตโทนขึ้น แต่นักคณิตศาสตร์บางส่วนก็ยังใช้เซตตามเดิม และนับเซตโทนเป็นคู่ไม่อันดับด้วย ในปัจจุบันนี้ ความหมายโดยทั่วไปของคู่ไม่อันดับครอบคลุมรวมไปถึงกรณีที่ "a" = "b" ด้วย
เนื่องจากคู่ไม่อันดับเป็นเซต จึงทำให้มีคุณสมบัติของเซตด้วย โดยคู่ไม่อันดับเป็นเซตจำกัดที่มีภาวะเชิงการนับเป็น 2 ยกเว้นกรณีที่สมาชิกเหมือนกัน 2 ตัว ที่จะมีภาวะเชิงการนับเป็น 1
กรณีทั่วไปที่ขยายจากคู่ไม่อันดับ คือ "n" สิ่งไม่อันดับ ซึ่งเป็นเซตในรูป {"a", ,"a"... "a"}.
หน่วยความจำชั่วคราว
หน่วยความจำชั่วคราว () คือหน่วยความจำของคอมพิวเตอร์ที่จำเป็นต้องมีไฟฟ้าเลี้ยงตลอดเวลาตราบเท่าที่ยังต้องการให้มันเก็บข้อมูลนั้นอยู่ หรืออีกนัยหนึ่งก็คือหากไม่ได้รับไฟฟ้าเลี้ยงแล้วข้อมูลที่เคยเก็บอยู่ในหน่วยความจำชั่วคราวก็จะหายไป ตัวอย่างของหน่วยความจำชั่วคราวก็คือ แรมชนิดต่างๆ ตรงกันข้ามกับหน่วยความจำถาวรที่ยังรักษาข้อมูลอยู่แม้ว่าจะไม่มีไฟฟ้าเลี้ยงแล้วก็ตาม
หน่วยความจำถาวร
หน่วยความจำถาวร () คือหน่วยความจำของคอมพิวเตอร์ที่สามารถเก็บรักษาข้อมูลได้อยู่โดยไม่ต้องอาศัยไฟฟ้า ตัวอย่างหน่วยความจำถาวรเช่น รอม, แฟลช ยังรวมถึงหน่วยเก็บข้อมูลด้วยแม่เหล็ก เช่น จานบันทึกแบบแข็ง (hard disks), แผ่นบันทึก (floppy disks) และแถบแม่เหล็ก (magnetic tape), หน่วยเก็บข้อมูลด้วยแสง เช่น แผ่นซีดี และหน่วยเก็บข้อมูลยุคเก่า เช่น บัตรเจาะรู
กุ้งแห้ง
กุ้งแห้ง เป็นอาหารแห้งชนิดหนึ่ง โดยการทำให้แห้งเพื่อป้องกันการเน่าเสียของอาหารและสามารถเก็บไว้ได้นานยิ่งขึ้น ที่บ้านส่วนใหญ่มักมีติดไว้ประจำครัว กุ้งแห้งสามารถนำมาประกอบอาหาร หรือนำมารับประทานเล่นได้ การทำกุ้งแห้งตามวิธีธรรมชาตินั้น ทำให้ผู้บริโภคปลอดภัยจากสารพิษ
ยังไม่สามารถระบุแหล่งที่มาได้ เนื่องจากเป็นภูมิปัญญาชาวบ้าน ในการเก็บรักษาอาหาร ไว้รับประทานนาน ๆ ซึ่งสามารถพบได้มากในพื้นที่ลุ้มแม่น้ำสายต่างๆ และในพื้นที่ทำการประมง ภาคกลาง และ ภาคใต้ ของไทย และในส่วนของประเทศแถบเอเชีย
กาญจนา ตราด. "กุ้งแห้งคุณภาพเยี่ยมไร้สารพิษ 100uot;. นิตยสารเส้นทางเศรษฐี. ปีที่ 5
ฉบับที่ 50 (เมษายน 2542) : หน้า 44 - 46.
ทูบีเลิฟด์
...ทูบีเลิฟด์ () เป็นซิงเกิลแรกของวงดนตรีร็อกจากรัฐแคลิฟอร์เนีย พาพาโรช ซิงเกิลจากสตูดิโออัลบั้มที่ 5 "เดอะพารามัวร์เซสชันส์" และใช้เป็นเพลงเปิดรายการของศึกดับเบิลยูดับเบิลยูอี รอว์ ตั้งแต่ 9 ตุลาคม ค.ศ. 2006 ถึง 9 พฤศจิกายน ค.ศ. 2009
7" single
ควีนนี นีวอลล์
ซีบิล เฟนตัน นีวอลล์ (; 17 ตุลาคม ค.ศ. 1854 — 24 มิถุนายน ค.ศ. 1929) หรือที่รู้จักกันในชื่อ ควีนนี นีวอลล์ () เป็นนักยิงธนูชาวสหราชอาณาจักร ผู้ซึ่งได้รับรางวัลเหรียญทองจากโอลิมปิกฤดูร้อน 1908 ที่กรุงลอนดอน ซึ่งเธอมีอายุ 53 ปีในขณะนั้น นับเป็นนักกีฬาหญิงเหรียญทองที่มีอายุมากที่สุดของการแข่งขันกีฬาโอลิมปิก แล้วสหราชอาณาจักรก็ไม่ได้เหรียญทองจากนักกีฬายิงธนูหญิงอีกเลยจนถึงโอลิมปิกฤดูร้อน 2004 ทั้งนี้ เธอเข้าร่วมสโมสรยิงธนูเชลเทนแฮมใน ค.ศ. 1905 และครองแชมป์แห่งชาติสามสมัย ซึ่งได้แก่ ค.ศ. 1911, 1912 และ 1914
นีวอลล์เกิดที่คฤหาสน์ของพ่อเธอในโรชเดล ณ วันที่ 17 ตุลาคม ค.ศ. 1854 ใน ค.ศ. 1905 เธอร่วมกับมากาเร็ตน้องสาวของเธอได้เข้าร่วมสโมสรยิงธนูเชลเทนแฮมของท้องถิ่น โดยใน ค.ศ. 1907 เธอได้รับสี่รางวัลจากห้ารายการที่เธอเข้าแข่งขันในระดับภูมิภาค
เธอได้มีส่วนรวมในการแข่งขันโอลิมปิกฤดูร้อน 1908 ที่จัดขึ้น ณ ไวท์ซิตี กรุงลอนดอน ซึ่งได้รับการคาดหวังว่าจะเป็นผู้ชนะในรายการยิงธนูหญิง อลิซ เลกห์ เลือกที่จะไม่เข้าแข่งขันและเพื่อให้คู่แข่งหลักของควีนนี ซึ่งมีชื่อว่าลอตตี ดอด ได้เข้ารอบ โดยผู้แข่งขันหญิงในสนามยิงธนูเป็นชาวอังกฤษทั้งสิ้น
สภาพอากาศในการแข่งขันยิงธนูวันแรกที่ไวท์ซิตีสเตเดียมค่อนข้างแย่มากจนถึงกับต้องหยุดการแข่งเมื่อถึงระดับหนึ่ง เมื่อจบการแข่งขันวันแรกควีนนีทำคะแนนตามหลังดอดที่สิบคะแนน ส่วนสภาพทางอากาศในวันที่สองดีขึ้นเป็นอย่างมากและควีนนีสามารถทำคะแนนตามดอดได้ทัน ในที่สุดก็ชนะด้วยคะแนน 688 คะแนน โดยทำคะแนนนำดอด 46 คะแนนก่อนเสร็จสิ้นการแข่งขันซึ่งดอดได้รับเหรียญเงิน ชัยชนะครั้งนี้ส่งผลให้ควีนนีเป็นผู้หญิงที่มีอายุมากที่สุดที่ได้รับเหรียญทองโอลิมปิก เมื่อเธอมีอายุ 53 ปี กับอีก 275 วัน ที่ซึ่งสถิติยังคงอยู่เรื่อยมาจนถึง ค.ศ. 2012
ส่วนการแข่งขันชิงชนะเลิศแห่งชาติที่มีขึ้นในเวลาต่อมา นีวอลล์ได้เป็นฝ่ายพ่ายต่ออลิซ เลกห์ แต่แล้วเธอก็ชนะในรายการดังกล่าวใน ค.ศ. 1911 และยังคงทำไว้ได้ใน ค.ศ. 1912 และเป็นฝ่ายชนะรายการดังกล่าวอีกครั้งใน ค.ศ. 1914 เธอยังคงเล่นกีฬาเรื่อยมาจนถึงช่วงสงครามโลกครั้งที่หนึ่ง คะแนนสุดท้ายของเธอได้รับการบันทึกโดยสโมสรยิงธนูเชลเทนแฮมใน ค.ศ. 1928 จากนั้น เธอได้เสียชีวิตที่บ้านของเธอในเชลเทนแฮม ณ วันที่ 24 มิถุนายน ค.ศ. 1929
หลังจากการแข่งขันโอลิมปิก 1908 ก็ไม่มีนักยิงธนูชาวอังกฤษได้รับเหรียญโอลิมปิกอีกเลยจนกระทั่งอลิสัน วิลเลียมสัน ที่ซึ่งได้รับรางวัลเหรียญทองแดงในประเภทหญิงเดี่ยวของการแข่งขันโอลิมปิกฤดูร้อน 2004
ควีนนีเป็นลูกสาวของเฮนรี นีวอลล์ และมาเรีย เฟนตัน และเป็นลูกสาวคนโตในหมู่พี่น้องสิบคน พ่อของเธอเป็นพ่อค้าและเป็นเจ้าของบ้านในชนบทแฮร์ฮิลล์ และคฤหาสน์ในโอเวอร์อัลเดอเรย์ เชชเชอร์ ส่วนผู้เป็นตาของเธอมีชื่อว่าจอห์น เฟนตัน เป็นสมาชิกสภาผู้แทนราษฎรสำหรับโรชเดลในการเลือกตั้งทั่วไปในสหราชอาณาจักร พ.ศ. 2375 และ พ.ศ. 2380 ควีนนีไม่เคยแต่งงาน และอาศัยอยู่ร่วมกับมากาเร็ตผู้เป็นน้องสาวของเธอในเชลเทนแฮมตลอดช่วงชีวิตของเธอ
เกียกกาย
เกียกกาย เป็นคำไทยโบราณ หมายถึง กองเสบียงหรือกองพลาธิการ อันเป็นส่วนหนึ่งของกองทัพ มีหน้าที่ในการจัดหาและส่งเสบียง ทั้งอาหาร อาหารสัตว์ สำหรับกองทัพ ส่วนที่เก็บเสบียงของทหาร เช่น อาวุธยุทธภัณฑ์ (ammunition) ไม่รวมอยู่ในหน้าที่ของเกียกกาย ในเกือบทุก ๆ หน่วยของทหาร หน้าที่การขนส่งและจัดหาเสบียงถูกดำเนินการโดยกองทหารเดียวกันคือสำนักงานชื่อว่า กรมเกียกกายทหารบก (ปัจจุบันเป็นกรมพลาธิการทหารบก)
ในสมัยโบราณ มีการจัดการปกครองและบริหารบ้านเมืองแบ่งออกเป็น 4 สาขา ซึ่งเรียกกันว่า "จตุสดมภ์" ประกอบด้วย เวียง วัง คลัง และนา สำหรับงานที่เกี่ยวกับการป้องกันประเทศ จะเป็นหน้าที่ของเวียง ซึ่งได้รวมเอากิจการด้านการส่งกำลังบำรุงเข้าไว้ด้วย ใช้ชื่อว่า "แผนกยุ้งฉาง" และต่อมาได้มีการเปลี่ยนชื่อเป็น "เกียกกาย"
ในสมัยรัชกาลที่ 5
ในสมัยรัชกาลที่ 7
ในสมัยรัชกาลที่ 9
ภารกิจ กรมพลาธิการทหารบก มีหน้าที่ วางแผน อำนวยการ ประสานงาน แนะนำ กำกับการ ดำเนินการ วิจัยและพัฒนาเกี่ยวกับการผลิต การจัดหา การส่งกำลัง การซ่อมบำรุง และการบริการ กำหนดหลักนิยมและทำตำรา ตลอดจนการฝึกและศึกษา ทั้งนี้ เกี่ยวกับกิจการและสิ่งอุปกรณ์ของเหล่าทหารพลาธิการ มีเจ้ากรมพลาธิการทหารบก เป็นผู้บังคับบัญชารับผิดชอบ
ในปัจจุบันเกียกกายยังคงมีใช้ในราชการทหารเรียกว่า นายทหารเกียกกาย เป็นแผนกหนึ่งในกรมพลาธิการทหารบก มีหน้าที่จัดการเกี่ยวกับการประกอบเลี้ยงกำลังพลรวมทั้งบุคคลที่เกี่ยวข้อง
เกียกกาย มีชื่อปรากฏคือ แยกเกียกกาย ตัดกับถนนทหารและถนนสามเสน เขตดุสิต กรุงเทพมหานคร บริเวณโดยรอบมีสถานที่สำคัญ เช่น กรมการอุตสาหกรรมทหาร โรงเรียนโยธินบูรณะ กองพลทหารม้าที่ 2 รักษาพระองค์ กองพันทหารม้าที่ 4 รักษาพระองค์ กองพลทหารปืนใหญ่ต่อสู้อากาศยาน เป็นต้น สวนสาธารณะเฉลิมพระเกียรติ เกียกกาย และท่าน้ำเกียกกาย บริเวณวัดแก้วฟ้าจุฬามณี
สำนักการโยธา กรุงเทพมหานคร เปิดเผยว่า กทม.อยู่ระหว่างศึกษาความเหมาะสม โครงการก่อสร้างสะพานข้ามแม่น้ำเจ้าพระยา 4 แห่ง รวมทั้งบริเวณเกียกกาย มูลค่าลงทุนรวมประมาณ 1.5 หมื่นล้านบาท
ก๊าซธรรมชาติจากหินดินดาน
ก๊าซธรรมชาติจากหินดินดาน (Shale Gas) เป็นทรัพยากรธรรมชาติประเภทก๊าซธรรมชาติที่พบในแหล่งที่เป็นหินดินดาน โดยทำการผลิตด้วยเทคโนโลยีที่เรียกว่า Hydraulic Fracturing หรือการขุดเจาะโดยใช้น้ำแรงดันสูง ผสมสารเคมีและทรายเพื่อให้หินแตกร้าว โดยก๊าซประเภทนี้พบมากใน สหรัฐและแคนาดา
ก๊าซธรรมชาติจากหินดินดาน น่าจะมีอยู่ใน 32 ประเทศทั่วโลก คิดเป็นปริมาณมากถึง 6.6 พันล้านล้านลูกบาศก์ฟุต หรือคิดเป็นปริมาณการบริโภคทั้งโลกกว่า 50 ปี และเป็นของสหรัฐ 862 ล้านล้านลูกบาศก์ฟุต หรือ 13% ของทั้งหมด
เครก ฟอลลอน
เครก ฟอลลอน () เกิดวันที่ 18 ธันวาคม ค.ศ. 1982 ที่อิปสวิช เป็นอดีตนักยูโดชาวอังกฤษ
ในเดือนกันยายน ค.ศ. 2005 ฟอลลอนเป็นผู้ชนะรุ่นน้ำหนักไม่เกิน 60 กิโลกรัมในรายการยูโดชิงแชมป์โลกที่กรุงไคโร ที่ซึ่งเขาเป็นผู้ชนะลุดวิก ไพเชอร์ ในรอบไฟนอล และส่งผลให้เขาเป็นนักกีฬาชายชาวอังกฤษรายที่สามที่ครองแชมป์โลกยูโด ต่อจาก นีล อดัมส์ ใน ค.ศ. 1981 และแกรม แรนดอล ใน ค.ศ. 1999
ใน ค.ศ. 2006 เขาได้เป็นแชมป์ยุโรปที่ตัมเปเร ประเทศฟินแลนด์ ในรุ่นน้ำหนักไม่เกิน 60 กิโลกรัม โดยเป็นฝ่ายชนะอาร์เมน นาซาร์ยาน ในรอบไฟนอล ส่งผลให้เขาเป็นนักยูโดชายชาวอังกฤษคนที่สองถัดจากนีล อดัมส์ ที่สามารถครองแชมป์โลกและยุโรปสองรายการพร้อมกัน
วันเสาร์ที่ 22 กันยายน ค.ศ. 2007 ฟอลลอนเป็นผู้ชนะรายการเวิลด์คัพชาย 2007 ในรุ่นน้ำหนักไม่เกิน 60 กิโลกรัมที่เอ็นไอเออารีนาในเบอร์มิงแฮม และเขาเป็นชาวอังกฤษเพียงคนเดียวที่ได้รับเหรียญรางวัลในรายการจัดอันดับโอลิมปิก เครกเข้าแข่งขันยูโดในโอลิมปิกฤดูร้อน 2008 ที่กรุงเอเธนส์ แต่เป็นฝ่ายแพ้ในรอบที่สอง หลังจากนั้น เขาได้ประกาศที่จะอำลาวงการใน ค.ศ. 2012
ทั้งนี้ ผู้ฝึกสอนหลักคนแรกของเขาคือ บิล เคลลี
อำพันทะเล
อำพันทะเล หรือ อำพันขี้ปลา หรือ อำพันทอง หรือ ขี้วาฬ (; การออกเสียง หรือ , , "Ambre gris", หมายถึง "อำพันสีเทา") เป็นสารประกอบอินทรีย์ชนิดหนึ่ง ที่มีลักษณะคล้ายกับอำพัน เป็นสิ่งที่ได้มาจากทะเลและมหาสมุทร โดยเป็นผลิตผลจากสัตว์ทะเลขนาดใหญ่ คือ วาฬ ชนิด วาฬสเปิร์ม มีลักษณะเด่น คือ มีกลิ่นหอม
ในยุคโบราณชาวตะวันตกเชื่อว่า อำพันทะเลเกิดจากวาฬกลืนน้ำสีดำจากแม่น้ำสีดำแถบตะวันออกกลางที่มีกลิ่นหอม ชาวเปอร์เซียเรียกว่า "อันบาร์" (Anbar) เมื่อแพร่หลายไปยังยุโรป ชาวฝรั่งเศสจึงเรียกว่า "Amber gris" ที่หมายถึง "อำพันสีเทา" เพื่อแยกแยะจากอำพันอย่างอื่นทั่วไป
อำพันทะเล เป็นผลิตผลที่มาจากการสำรอกหรือการขับถ่ายของวาฬสเปิร์ม มีลักษณะเป็นของแข็งซึ่งเป็นก้อนไขมันมีหลายเฉดสีตั้งแต่สีเทาหรือสีดำ ไปจนถึงสีโทนอ่อนอย่้าง สีส้มหรือสีขาวคล้ายหินอ่อน ที่พบเฉพาะในลำไส้ของวาฬสเปิร์ม มีส่วนประกอบของคลอเรสเตอรอลและไขมันร้อยละ 80, สารเบนโซอิก และแอลกอฮอล์เชิงซ้อนทำให้มีกลิ่นหอม โดยวาฬสเปิร์มจะกินสัตว์น้ำไม่มีกระดูกสันหลังจำพวกหมึกเป็นอาหารหลัก แต่จะกินเข้าไปโดยไม่มีการเคี้ยวอย่างละเอียดสัตว์บก แต่จะใช้วิธีการกลืนเข้าไปทั้งตัวแล้วไปย่อยสลายในกระเพาะ แต่คลอเรสเตอรอลของหมึกไม่อาจจะย่อยได้ง่าย ประกอบกับหมึกมีปากที่แข็งระคายเนื้อเยื่อของวาฬ คลอเรสเตอรอลดังกล่าวจึงไปสะสมเป็นก้อนอยู่ในลำไส้ของวาฬ ซึ่งขณะอยู่ในลำไส้ของวาฬ จะไม่มีกลิ่นหอม แต่จะมีกลิ่นเหม็นเหมือนสิ่งขับถ่ายทั่วไป และมีลักษณะเป็นก้อนสีดำมีความนิ่ม แต่เมื่อวาฬได้ขับถ่ายออกมาแล้วได้เกิดปฏิกิริยากับสายลมและแสงแดด นานนับปี โดยล่องลอยอยู่ในทะเล ด้วยค่าความถ่วงจำเพาะที่มีน้อยกว่าน้ำทะเลจึงมีคุณสมบัติทางเคมีเปลี่ยนไป ทำให้มีลักษณะเป็นก้อนแข็งสีขาว, น้ำตาล, เทา หรือดำ ตามระยะเวลาในการทำปฏิกิริยา ละลายที่อุณหภูมิมากกว่า 62 องศาเซลเซียส แต่ด้วยอุณหภูมิ 100 องศาเซลเซียสจะระเหยเป็นไอ
อำพันทะเล นับเป็นของมีค่า ราคาแพง และหาได้ยากยิ่งตั้งแต่อดีตจนถึงปัจจุบัน มีประโยชน์ในการทำเป็นหัวน้ำหอมและเครื่องสำอาง หรือนำไปแต่งกลิ่นในอาหารหรือไวน์ สำหรับตำราสมุนไพรไทยใช้ทำยาได้ ทำให้มีราคาซื้อขายกิโลกรัมละหลายหมื่นบาท
วิธีการหาอำพันทะเล กระทำได้ 2 แบบ คือ รอให้ลอยมาติดตามชายฝั่งหรือล่องเรือออกไปหากลางทะเล และออกล่าวาฬ แล้วผ่าท้องหาจากลำไส้ ซึ่งถือเป็นส่วนหนึ่งของการล่าวาฬ ซึ่งปัจจุบันมีการคุ้มครองตามกฎหมายสากล
ยูซุฟ
ชาวมุสลิมเรียกโยเซฟ (บุตรยาโคบ) ว่านบียูชุฟ ถือเป็นนบีท่านหนึ่งในบรรดานบี 25 ท่านที่ระบุไว้ในคัมภีร์อัลกุรอาน
นะบีอิสฮากมีบุตรชายคนหนึ่งชื่อ ยะอ์กูบ เมื่ออิสฮากเสียชีวิตไปแล้ว ยะอ์กูบยังอาศัยอยู่ที่เมืองชาม (อยู่แถวจีน ปาเลสไตน์ และริม ๆ จอร์แดน) ซึ่งสมัยนั้นเป็นทะเลทราย และประชาชนเป็นคนชนบทเร่ร่อน แต่ประเทศที่มีวัฒนธรรมเจริญก้าวหน้าคือ ประเทศอียิปต์ ที่เป็นเพื่อนบ้านกับเมืองชาม เหตุการณ์เกิดขึ้นสมัยนะบียะอฺกู๊บ ทำให้ลูกหลานของท่าน (ชาวบะนีอิสรออีล) อพยพจากเมืองชามไปอียิปต์ มีเหตุการณ์พี่น้องของท่านนะบียูซุฟ 12 คน(ลูกชายของท่านนะบียะอฺกู๊บจากภรรยาแรก) วางแผนโยนยูซุฟลงในบ่อน้ำที่ลึกมาก เนื่องจากอิจฉาที่ยะอ์กูบรักยูซุฟมากกว่า แต่ไม่ได้ฆ่า เมื่อคาราวานแวะมาตักน้ำ ยูซุฟก็เกาะขึ้นไป เขายึดยูซุฟเป็นทาส ไปขายในตลาดทาสที่เมืองอียิปต์ ผู้นำเมืองอียิปต์จึงซื้อยูซุฟไปเป็นทาส ภรรยาของผู้นำสูงของอียิปต์หลงรักนะบียูซุฟและเรียกร้องให้ทำซินา แต่ยูซุฟไม่ยอม จนสุดท้ายมาประกาศสัจธรรมและทุกคนรู้ความจริง แต่ภรรยาของผู้นำก็ยังวางอุบายให้ยูซุฟเข้าคุก ถึงแม้ยูซุฟไม่ได้ทำอะไรเลย นี่ก็เป็นบทเรียนว่าอย่าเชื่อว่าทุกคนที่อยู่ในคุกทำความผิด มีคำปรัชญาบอกว่า กี่มากน้อยแล้วที่คนที่อยู่ในคุกเป็นคนบริสุทธิ์ เราต้องเชื่อ ขนาดนะบียูซุฟเป็นนะบียังติดคุก
ผู้นำสูงสุดคนหนึ่งฝัน ไม่มีใครทำนายฝันให้ได้ เมื่อยูซุฟมาทำนายฝันให้ และทำนายได้ถูกต้องในเรื่องเกษตรและอาหารต่าง ๆ ว่าให้เตรียมตัวรับช่วงเวลาแห้งแล้งที่จะเกิดขึ้น ยูซุฟจึงได้รับแต่งตั้งจากผู้นำสูงสุดให้เป็นรัฐมนตรีกระทรวงการคลัง เป็นผู้รับผิดชอบดูแลเรื่องเสบียงอาหาร และในช่วงเวลาแห้งแล้ง ไม่มีฝนตกบริเวณนั้น ชาวเมืองชามบางกลุ่มต้องไปอาศัยขอความอนุเคราะห์จากประเทศอียิปต์ พี่น้องของนะบียูซุฟ ไปประเทศอียิปต์เพื่อขอความช่วยเหลือ ซึ่งผู้ที่เป็นรัฐมนตรีกระทรวงการคลังคือท่านนะบียูซุฟ สุดท้ายพี่น้องท่านนะบียูซุฟขออภัยท่านนะบียูซุฟ ยูซุฟจึงให้นะบียะอ์กูบและพี่น้องของเขาอพยพมาอยู่ที่เมืองอียิปต์
ปิตาจารย์แห่งคริสตจักร
ปิตาจารย์แห่งคริสตจักร () ปิตาจารย์แห่งคริสตจักรยุคแรก (Early Church Fathers) หรือ ปิตาจารย์ศาสนาคริสต์ (Christian Fathers) คือนักเทววิทยาที่มีบทบาทสำคัญในศาสนาคริสต์ยุคแรก ปิตาจารย์เหล่านี้มักเป็นอาจารย์หรือมุขนายกที่มีบทบาทสำคัญในยุคนั้น งานเขียนของปิตาจารย์ถือเป็นบรรทัดฐานความเชื่อของคริสต์ศาสนิกชนในศตวรรษต่อ ๆ มา ปิตาจารย์บางคนอาจไม่ใช่นักบุญ ไม่ได้รับศีลอนุกรม แต่ส่วนมากก็ได้รับความเคารพจากคริสตจักรต่าง ๆ ทั้งโรมันคาทอลิก อีสเทิร์นออร์ทอดอกซ์ ออเรียนทัลออร์ทอดอกซ์ แองกลิคันคอมมิวเนียน และลูเทอแรน
ออริเจนและเทอร์ทิวเลียนเป็นสองปิตาจารย์ที่มีชื่อเสียงมาก แต่ก็ไม่ได้รับการประกาศเป็นนักบุญในคริสตจักรคาทอลิก ออริเจนแม้จะมีอิทธิพลมากในศาสนาคริสต์ตะวันออก แต่เนื่องจากเขาเชื่อเรื่องการเวียนว่ายตายเกิดจึงถูกประณามว่าเป็นพวกนอกรีต ส่วนเทอร์ทิวเลียนตอนแรกเป็นที่ยอมรับในคริสตจักรเพราะสนับสนุนแนวคิดตรีเอกภาพนิยม แต่ต่อมาได้รับแนวคิดของลัทธิมอนทานิสต์จึงถูกประณามว่าเป็นพวกนอกรีตเช่นกัน
ไลน์ (โปรแกรมประยุกต์)
ไลน์ () เป็นโปรแกรมเมสเซนเจอร์ระบบส่งข้อความทันที ที่ญี่ปุ่นซื้อมาจาก Naver Corporation ของเกาหลี ที่มีความสามารถใช้งานได้ทั้งโทรศัพท์มือถือที่มีระบบปฏิบัติการไอโอเอส, แอนดรอยด์, วินโดวส์โฟน ล่าสุดสามารถใช้งานได้บนคอมพิวเตอร์ส่วนบุคคล และแมคโอเอสได้แล้ว ด้วยความที่มีลูกเล่นมากมาย สามารถคุย ส่งรูป ส่งไอคอน ส่งสติกเกอร์ ตั้งค่าคุยกันเป็นกลุ่ม ฯลฯ ทำให้มีผู้ใช้งานโปรแกรมนี้เป็นจำนวนมาก ชาวไทยนิยมใช้เป็นอันดับสองรองจากญี่ปุ่น
ไลน์ซึ่งจะต้องเชื่อมต่อเครื่อข่ายอินเทอร์เน็ตด้วยซิมการ์ดหรือไวไฟ และต้องลงทะเบียนผ่านอีเมลหรือหมายเลขโทรศัพท์ก่อนที่จะใช้งาน ซึ่งไม่มีค่าใช้จ่ายในการสนทนาหรือส่งข้อมูลตามบริการที่สมัครไว้เช่น ข้อความ สติ๊กเกอร์ ภาพ เสียง วิดีโอ
ความสำเร็จ
ไลน์ถูกสร้างมาโดย NHN Japan ซึ่งเป็นบริษัทชั้นนำที่ให้บริการด้านอินเทอร์เน็ต เกม เซิร์ฟเวอร์ เว็บไซต์ เมื่อเดือนมกราคม พ.ศ. 2554 ซึ่งได้ร่วมกับบริษัท Naver Japan Corporation และบริษัท livedoor โดยมี NHN Japan เป็นผู้บุกเบิกและคอยปรับปรุงการให้บริการฟีเจอร์ใหม่ ๆ ของไลน์ บางส่วน ดูแลด้านการพัฒนาด้านธุรกิจ ทางตลาด และโปรโมชั่นทั่วไป
นอกจากนี้ ไลน์ยังมีโปรแกรมเสริม ทั้งไลน์คาเมรา ที่ถ่ายภาพฟรี พร้อมกรอบกว่า 100 แบบ และแสตมป์แต่งภาพมากกว่า 600 แบบ โดยจุดเด่นของแอปพลิเคชันนี้คือ การตกแต่งภาพหลากหลายรวมไปถึงการถ่ายภาพผ่านฟิลเตอร์ถึง 14 แบบ ที่ช่วยปรับแต่งภาพและรายละเอียดให้ภาพดูดียิ่งขึ้น พร้อมด้วยพู่กันกว่า 156 ชนิด เพื่อให้ผู้ใช้ได้แต่งแต้มด้วยแสตมป์และเลือกแบบตัวอักษรต่าง ๆ พิมพ์ข้อความลงบนภาพตามสไตล์ของตัวเอง และสามารถแชร์ภาพได้โดยตรงผ่านเครือข่ายสังคมได้อีกด้วย
เมื่อวันที่ 15ส.ค.2560 ได้เปิดให้บริการ Live Streaming สดในห้องแชทกลุ่มแล้ว
รองรับระบบปฏิบัติการคุณสมบัติ Home สำหรับ iOS และ Android Windows และ iMac
ข้อมูลจากสมุดรายชื่อในโทรศัพท์
ข้อความที่ถูกจะส่งกับและแบ่งปันข้อความ รูปภาพ วิดีโอ เพลง และอื่นๆ ส่งพิกัดสถานที่อยู่
สามารถส่ง อีโมจิ สติกเกอร์ และใบหน้ายิ้ม เมื่อต้องการพูดคุยหรือแบ่งปันสื่อ
สามารถเลือกเพื่อนในไลน์เพื่อกลุ่มสามารถผู้คนได้มากที่สุด คนเพิ่มเพื่อนโดยใช้ คิวร์อาร์โคดเพื่อสแกนหรือ เพิ่มโดยใช้เขย่าโทรศัพท์ที่อยู่ใกล้ ๆ กัน
แจ้งเตือนเมื่อมีข้อความเข้า หรือโทรผ่านไลน์เพื่อติดต่อพูดคุย สะดวกสบายแก่ผู้ใช้ไลน์ทุกท่าน
6 กันยายน พ.ศ. 2013 จำนวนสะสมของการดาวน์โหลดเกิน 200 ล้าน เกมเครื่องหมายที่สามารถเล่นได้แบบออฟไลน์ เชื่อมต่อผ่าน วายฟาย หรือ 3 จี หรือ 4 จี เปิดให้บริการดาวน์โหลดเกมส์ระบบปฏิบัติการ ไอโอเอส และ แอนดรอยด์
http://line.me/th
http://www.nhncorp.com/
http://thenextweb.com/asia/off.expansion.txt/The/Next/Web article
http://www.japantimes.com
สุภาพบุรุษบอยแบนด์
The Gentleboy Institute สุภาพบุรุษบอยแบนด์ รายการค้นหาสุดยอดสุภาพบุรุษบอยแบนด์ ที่รวบรวมความ มัน ฮา หล่อ เนี้ยบ พร้อมพลังทางดนตรีที่ไร้ขีดจำกัด โดยแบ่งความบันเทิงออกเป็น 2 รูปแบบ ที่จะประสานกันอย่างลงตัว ได้แก่
ฮอลลีวูดฮอร์ (เพลง)
ฮอลลีวูดฮอร์ () เป็นซิงเกิลแรกของวงดนตรีร็อกจากรัฐแคลิฟอร์เนีย พาพาโรช จากอัลบั้มที่ 6 "เมตามอร์โฟซิส" เดิมออกเผยแพร่แค่มิวสิกวิดีโอในวันที่ 26 ตุลาตม ค.ศ. 2008 ให้ดาวน์โหลดฟรีจากเว็บไซต์ทางการของวง และในวันที่ 28 ตุลาคม ออกในรูปแบบอีพีจำหน่ายเฉพาะในประเทศแคนาดา และซิงเกิลดิจิทัลบนไอทูนส์ แต่เพลงไม่เคยออกอากาศทางวิทยุและถูกเปิดจำกัดจำนวนครั้ง
EP
ลาสต์รีซอร์ต (เพลง)
ลาสต์รีซอร์ต () เป็นซิงเกิลเปิดตัวของวงดนตรีร็อกจากรัฐแคลิฟอร์เนีย พาพาโรช ซิงเกิลจากอัลบั้มที่ 2 "อินเฟสต์" เป็นเพลงที่เป็นที่นิยมมากและประสบความสำเร็จ
เดียน เดล
นายพลเดียน เดล (Dien Del) เกิดเมื่อ พ.ศ. 2475 เป็นทหารชาวกัมพูชาที่ดำรงตำแหน่งนายพลในสมัยสาธารณรัฐเขมร และเป็นผู้นำกองทัพปลดปล่อยประชาชนเขมรระหว่างการต่อต้านการยึดครองของเวียดนาม
เดียน เดลเป็นชาวขแมร์กรอมเกิดในอาณานิคมโคชินจีนของฝรั่งเศส ได้เข้าเรียนในวิทยาลัยสีสุวัตถิ์ในพนมเปญระหว่าง พ.ศ. 2489 – 2495 จากนั้นเข้าทำงานในกองทัพฝรั่งเศสในกัมพูชา ระหว่าง พ.ศ. 2496 – 2499 เขาเป็นหัวหน้ากองพันที่ 6 ที่กำปงสะปือ จากนั้น ย้ายมาอยู่ที่พนมเปญใน พ.ศ. 2500 จากนั้น เข้าเรียนในสถาบันวิชาการทางทหารระหว่าง พ.ศ. 2500 – 2501 และไปศึกษาต่อด้านการทหารที่ฝรั่งเศสเมื่อ พ.ศ. 2502 – 2503 และกลับมารับราชการทหารในกัมพูชาเมื่อพ.ศ. 2504 
ใน พ.ศ. 2513 เดลได้เป็นพันโทในกองทัพแห่งชาติกัมพูชา และเป็นผู้บัญชาการกองพันที่สองที่เปรยซอร์ใกล้กับพนมเปญ และยังเกี่ยวข้องกับการนำทหารกัมพูชาเข้าไปในเวียดนามใต้เพื่อช่วยเหลือทหารสหรัฐอเมริกา ใน พ.ศ. 2514 เขาได้เป็นพันเอก และกองทหารของเขาได้เข้าร่วมในยุทธการเจนละ 2 เพื่อเข้าปราบปรามฝ่ายตรงข้ามที่จังหวัดกำปงธม หลังจากนั้น เขาได้ไปศึกษาต่อที่ไซ่ง่อน เวียดนามใต้ และกลับสู่กัมพูชาในเดือนมกราคม พ.ศ. 2515 ได้เลื่อนยศเป็นนายพลจัตวา ในเดือนพฤษภาคม พ.ศ. 2517 เขาได้เป็นผู้บัญชาการกองทัพในจังหวัดกันดาล
ในช่วงต้นปี พ.ศ. 2518 เดลมีหน้าที่ในการรบป้องกันพนมเปญ วิทยุของเขมรแดงรายงานว่าเดลได้รับบาดเจ็บที่เดยเอ็ทเมื่อ 20 กุมภาพันธ์ ในเดือนเมษายนเขาอยู่ในกองทหารที่ป้องกันสะพานมณีวงศ์ ซึ่งเป็นสะพานข้ามแม่น้ำบาสักและเป็นทางหลักในการเข้าสู่พนมเปญ เมื่อเขมรแดงเข้าเมืองได้ เดลเดินทางออจากพนมเปญพร้อมกับเฮลิคอปเตอร์เที่ยวสุดท้ายมาลงที่สนามบินอู่ตะเภา เขาอยู่ในค่ายผู้อพยพจนถึงเดือนพฤษภาคม จึงลี้ภัยไปสหรัฐอเมริกา
ในเดือนพฤษภาคม พ.ศ. 2520 เดลเดินทางไปยังปารีสเพื่อร่วมก่อตั้งกองทัพฝ่ายต่อต้านที่ไม่ใช่คอมมิวนิสต์ร่วมกับซอน ซาน ต่อมา ในวันที่ 1 กุมภาพันธ์ พ.ศ. 2522 เดลเดินทางมายังประเทศไทยเพื่อก่อตั้งกองทัพปลดปล่อยแห่งชาติประชาชนเขมร โดยมีทหารในช่วงแรก 1,600 นาย ต่อมาในวันที่ 9 ตุลาคม พ.ศ. 2522 กองทัพนี้เข้าเป็นส่วนหนึ่งของแนวร่วมปลดปล่อยแห่งชาติประชาชนเขมร โดยเขาเป็นหัวหน้าฝ่ายทหาร
ในเดือนมกราคม พ.ศ. 2524 เดลจัดตั้งค่ายฝึกที่ค่ายผู้อพยพบ้านสังแก หลังจากที่สัก สุตสคานเดินทางจากสหรัฐอเมริกามาถึงประเทศไทยและเข้าร่วมกับแนวร่วมปลดปล่อยฯ ในฤดูแล้ง พ.ศ. 2527 – 2528 แนวร่วมได้สูญเสียทหารไปราว 12,000 - 15,000 คน ในการสู้รบกับเวียดนาม ความพ่ายแพ้ในครั้งนี้ทำให้เกิดความขัดแย้งภายในแนวร่วมปลดปล่อยฯ ในเดือนธันวาคม พ.ศ. 2528 ผู้นำของแนวร่วมปลดปล่อยฯ หลายคนได้ร่วมก่อตั้งคณะกรรมการกลางชั่วคราว สมาชิกหลักของกลุ่มประกอบด้วยสัก สุตสคาน เดียน เดล อับดุล กัฟฟาร์ เปียง เมท ฮิง กุนทอน และฮุย กันทวล
ซอน ซานได้ต่อต้านโดยจัดตั้งหน่วยงานทางทหารใหม่ ภายใต้การบัญชาการของนายพลปรุม วิธ ผลของความขัดแย้งนี้ทำให้ สัก สุตสคานประกาศลาออกจากการควบคุมทางทหารในเดือนมีนาคม พ.ศ. 2529 เดลลาออกเช่นเดียวกันในเดือนกรกฎาคม ปีเดียวกัน และไปบวชเป็นพระภิกษุ หลังจากลาสิกขาในปลายปีใน พ.ศ. 2529 เดลได้เป็นผู้บัญชาการสูงสุดในการต่อต้านเวียดนาม จนกระทั่งมีการถอนทหารออกจากกัมพูชา ใน พ.ศ. 2533 เขาประกาศสลายแนวร่วมปลดปล่อยในเดือนกุมภาพันธ์ พ.ศ. 2535 
ใน พ.ศ. 2537 เดลได้เป็นจเรทหารทั่วไปของกองทัพกัมพูชา และใน พ.ศ. 2541 ได้เป็นสมาชิกสมัชชาแห่งชาติกัมพูชาในฐานะสมาชิกพรรคฟุนซินเปก ใน พ.ศ. 2543 เดลได้เป็นคณะกรรมาธิการทางด้านมหาดไทย กลาโหม การลงทุนของสมัชชาแห่งชาติ และเป็นที่ปรึกษารัฐบาลกัมพูชา
แอนโธนี คลาร์ก
แอนโธนี ลอว์เรนซ์ คลาร์ก, โอเอเอ็ม () เกิดปี ค.ศ. 1961 ที่แอดิเลด เป็นนักยูโดชาวออสเตรเลีย
เขาตาบอดตั้งแต่อายุ 17 ปี และได้เป็นผู้ชนะเหรียญทองยูโดพาราลิมปิกใน ค.ศ. 1996 และได้รับเครื่องราชอิสริยาภรณ์ออสเตรเลีย เป็นแชมป์โลกยูโดตาบอดใน ค.ศ. 1990 และ 1998 รวมทั้งเป็นผู้ถือคบเพลิงอย่างเป็นทางการในโอลิมปิกฤดูร้อน 2000 ใน ค.ศ. 2000 เขาได้รับเหรียญกีฬาออสเตรเลีย
เขาได้เป็นตัวแทนออสเตรเลียเข้าร่วมแข่งขันพาราลิมปิกฤดูร้อนห้าสมัย นับตั้งแต่ ค.ศ. 1992 ถึง 2008 และเขียนหนังสืออัตชีวประวัติสร้างแรงบันดาลใจชื่อ "อะชีฟวิงดิอิมพอสสิเบิล"
เขาเป็นผู้ได้รับทุนจากสถาบันกีฬาออสเตรเลียตั้งแต่ ค.ศ. 1996 ถึง 2000 ในสาขายูโด
เนชันนัลเรสต์ลิงเฟดเดอร์เรชั่น
เนชันนัลเรสต์ลิงเฟดเดอร์เรชั่น เป็นสมาคมมวยปล้ำ อยู่ในบัฟฟาโล, รัฐนิวยอร์ก และเจ้าของสมาคมคือ ปีโดร มาร์ติเนซ โดยเปิดในช่วงปี ค.ศ. 1970-1974 ต่อมาสมาคมมวยปล้ำก็ฟื้นขึ้นมานในปี ค.ศ. 1986 โดย โรเบิร์ต แรสกิน ต่อมาสมาคมนี้ได้ปิดตัวลงในปี ค.ศ. 1994
1970-1974:
1986-1994:
เอเชียส์เน็กซต์ท็อปโมเดล
เอเชียส์เน็กซต์ท็อปโมเดล () เป็นรายการเรียลลิตีโชว์ที่ทำการคัดเลือกสาวๆจากประเทศในภูมิภาคเอเชีย ที่ใฝ่ฝันจะเป็นสุดยอดนางแบบในระดับมืออาชีพ โดยผู้เข้าแข่งขันจะต้องขับเคี่ยวและฟ่าฝ่าอุปสรรคต่างๆนานา ในการขึ้นอยู่ไปอยู่ในระดับสุดยอดนางแบบ ทั้งการถ่ายภาพ การถ่ายโฆษณา ซึ่งเริ่มออกอากาศครั้งแรกทางช่อง สตาร์เวิลด์ ในวันที่ 25 พฤศจิกายน 2555
การค้นหาแบบออนไลน์ เกิดขึ้นสำหรับเป็นกระบวนการในการคัดเลือกสาวๆที่มีเชื้อสายเอเชีย ซึ่งจะต้องพูดและเขียน ภาษาอังกฤษ ได้อย่างสมบูรณ์แบบ โดยผู้สมัครจะต้องมีอายุในระหว่าง 17-27 ปี ส่วนสูงไม่ต่ำกว่า 167 ซม. และจะต้องไม่เป็นนางแบบมืออาชีพที่ทำงานแล้ว หรือเป็นแบรนด์สำหรับสินค้าอยู่แล้วอีกด้วย
วาฬสเปิร์มแคระ
วาฬสเปิร์มแคระ หรือ วาฬหัวทุยแคระ (; ) เป็นวาฬขนาดเล็กชนิดหนึ่ง จัดเป็น 1 ใน 2 ชนิดเท่านั้นที่อยู่ในวงศ์วาฬสเปิร์มเล็ก (Kogiidae)
มีลักษณะทั่วไปคล้ายวาฬสเปิร์มเล็ก ("K. breviceps") ที่อยู่ในวงศ์และสกุลเดียวกัน แต่มีจำนวนฟันน้อยกว่าและมีครีบหลังสูงกว่าเล็กน้อย (ประมาณร้อยละ 5 ของความยาวลำตัว) ลำตัวสีเทาดำท้องขาว ปากขนาดเล็กด้านอยู่ล่าง ลักษณะแคบ มีฟันเป็นเขี้ยวแหลมโค้งจำนวน 7-11 คู่บนขากรรไกรล่าง ขากรรไกรบนไม่เห็นฟันออกมา แต่ในบางตัวที่มีอายุมาก ๆ จะมีฟันซ่อนอยู่ใต้เหงือก ลูกแรกเกิดยาวประมาณ 1 เมตร ขนาดโตเต็มที่ยาวเพียง 2.7 เมตร น้ำหนักประมาณ 210 กิโลกรัม จัดเป็นวาฬขนาดเล็กชนิดหนึ่ง กินอาหารได้แก่ กุ้ง, หมึก และปลา
พบกระจายพันธุ์ในทะเลและมหาสมุทรทั่วโลก ปกติจะอาศัยอยู่เป็นฝูงในทะเลเปิด จะเข้าใกล้ชายฝั่งเมื่อเวลาป่วยหรือใกล้ตายเท่านั้น ในน่านน้ำไทยพบรายงานเพียงไม่กี่ครั้งเท่านั้น คือ ที่จังหวัดภูเก็ต ในปี พ.ศ. 2530, จังหวัดสตูล ในปี พ.ศ. 2540 ซึ่งเกยตื้นเป็นคู่แม่ลูก, ในเดือนมิถุนายน ปี พ.ศ. 2551 ที่หาดป่าตอง จังหวัดภูเก็ต เป็นซากตัวเมียเกยตื้น อายุราว 2 ปี หลังจากผ่าพิสูจน์การตายในช่องท้องแล้วพบว่า กินถุงพลาสติกและเศษขยะเข้าไปเป็นจำนวนมาก และในปลายปี พ.ศ. 2557 ที่อำเภอปะทิว จังหวัดชุมพร เป็นซากตัวเมียเกยตื้น มีความยาว 2.12 เมตร น้ำหนักกว่า 100 กิโลกรัม เมื่อผ่าพิสูจน์ซากแล้ว พบว่ามีทรายทะเลอุดอยู่ในหลอดอาหาร และที่ช่องกล้ามเนื้อด้านขวา และส่วนหัวมีตัวพยาธิอยู่จำนวนหนึ่ง โดยพยาธิแต่ละตัวมีลักษณะคล้ายหลอดน้ำแข็ง มีความยาวเฉลี่ยตัวละ 40-48 เซนติเมตร จึงสันนิษฐานว่า วาฬตัวดังกล่าวมีความอ่อนแอและป่วยอยู่แล้วจากพยาธิ เมื่อเข้ามาเกยตื้นจึงตาย เมื่อทรายที่ชายหาด ซัดเข้าไปในปากอุดหลอดอาหารจนตาย
จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่าแห่งประเทศไทย พุทธศักราช 2535
ขบวนการไดโนเสาร์ไฟฟ้า เคียวริวเจอร์
ขบวนการไดโนเสาร์ไฟฟ้า เคียวริวเจอร์ หรือ จูเดน เซนไท เคียวริวเจอร์ () เป็นภาพยนตร์แนวขบวนการนักสู้ลำดับที่ 37 เริ่มออกอากาศที่ประเทศญี่ปุ่น ในวันที่ 17 กุมภาพันธ์ ค.ศ. 2013 ทางสถานีทีวีอาซาฮี ทุกเช้าวันอาทิตย์ เวลา 7.30 - 8.00 น. ในช่วงซูเปอร์ฮีโร่ ไทม์ มีตอนพิเศษ 4 ตอน ได้แก่ โทคุเมย์ เซนไท โกบัสเตอร์ vs ไคโซคุ เซนไท โกไคเจอร์ THE MOVIE (特命戦隊ゴーバスターズVS海賊戦隊ゴーカイジャー THE MOVIE) , มาสค์ไรเดอร์ x ซูเปอร์เซนไท x ตำรวจอวกาศ ซูเปอร์ฮีโร่ไทเซน Z (仮面ライダー×スーパー戦隊×宇宙刑事 スーパーヒーロー大戦Z) , จูเดน เซนไท เคียวริวเจอร์ กาบุรินโชว OF มิวสิก , จูเดน เซนไท เคียวริวเจอร์ vs โกบัสเตอร์ส ศึกใหญ่ไดโนเสาร์ เพื่อนกันตลอดไป (劇場版-キョウリュウジャーvsゴーバスターズ-恐竜大作戦-さらば永遠の友よ) และ การกลับมาของ จูเดน เซนไท เคียวริวเจอร์ 100 Years After
สำหรับประเทศไทย ลิขสิทธิ์โดย โรส เอ็นเตอร์เทนเมนท์ คอร์ปอเรชั่น ใช้ชื่อว่า ขบวนการผู้กล้าไดโนเสาร์ เคียวริวเจอร์ ได้ออกอากาศทาง ช่อง 3 แฟมิลี่ ทุกวันศุกร์ เวลา 6.00 - 6.30 น. และ 18.00 - 18.30 น. เริ่มวันศุกร์ที่ 3 ตุลาคม 2014 โดยออกอากาศตอนเดียวกัน และเคยออกอากาศทาง ช่อง 3 เอชดี เมื่อวันอาทิตย์ที่ 5 ตุลาคม 2014 เวลา 7.00 - 7.30 น. โดยออกอากาศตอนแรกได้เพียงตอนเดียว และได้เริ่มออกอากาศในวันอาทิตย์ที่ 4 มกราคม 2015 ทางช่อง GANG CARTOON แก็งการ์ตูนแชลแนล เวลา 8.30-9.00 น.
วาฬสเปิร์มเล็ก
วาฬสเปิร์มเล็ก หรือ วาฬหัวทุยเล็ก (; ) เป็นวาฬขนาดเล็กชนิดหนึ่ง จัดอยู่ในวงศ์วาฬสเปิร์มเล็ก (Kogiidae)
มีลักษณะทั่วไปคล้ายวาฬสเปิร์ม ("Physeter macrocephalus") แต่ตัวมีขนาดเล็กกว่ามาก ครีบหลังเป็นกระโดงขนาดเล็กเมื่อเทียบกับความยาวลำตัวแล้วน้อยกว่าร้อยละ 5 ส่วนหลังสีน้ำเงินดำหัวกลม ส่วนท้องสีขาวบางครั้งอมชมพูช่อง หายใจอยู่ด้านบนเยื้องทางซ้ายนิดหน่อย ขากรรไกรล่างเล็กแคบมีลักษณะคล้ายปากฉลาม คือ เป็นรูปสามเหลี่ยม ฟันลักษณะแหลมโค้งจำนวน 12-16 คู่ บนขากรรไกรล่างส่วนขากรรไกรบนจะไม่เห็นฟันงอกออกมา แต่จะมีร่องรับพอดีกับฟันล่างเวลาหุบปาก ส่วนหัวด้านข้างมีแนวสีเข้มเป็นรูปโค้งคล้ายแก้มปิดเหงือกของปลา ซึ่งเรียกแนวนี้ว่า "เหงือกปลอม" (False gill) ซึ่งมีเฉพาะวาฬในวงศ์นี้เท่านั้น
ขนาดโตเต็มที่ยาวได้ 3.4 เมตร น้ำหนักมากถึง 400 กิโลกรัม ลูกแรกเกิดยาวประมาณ 1.2 เมตร ตั้งท้องประมาณ 11 เดือน พบในทะเลเปิดและมหาสมุทรเขตร้อนและเขตอบอุ่นทั่วโลก ในประเทศไทยพบมีรายงานเพียง 5 จังหวัด คือ จังหวัดชุมพร, พังงา, ภูเก็ต, ระยอง และสงขลา จัดเป็นสัตว์ป่าคุ้มครองตามกฎหมาย
วาฬสเปิร์มเล็ก ในอดีตเคยเป็นที่ถกเถียงกันว่าเป็นชนิดเดียวกันกับวาฬสเปิร์มหรือไม่ จนกระทั่งในปี ค.ศ. 1966 สถาบันสมิธโซเนียนแห่งสหรัฐอเมริกาได้ข้อยุติว่าเป็นคนละชนิดกัน โดยที่ชื่อวิทยาศาสตร์ของวาฬสเปิร์มเล็กถูกตั้งขึ้นในปี ค.ศ. 1838 โดย อองรี มารี ดูโครแตร์ เดอ แบลงวิลล์ นักสัตววิทยาชาวฝรั่งเศส
วงศ์วาฬแกลบ
วงศ์วาฬแกลบ หรือ วงศ์วาฬอกร่อง (; การออกเสียง ) เป็นวงศ์ของสัตว์เลี้ยงลูกด้วยนมขนาดใหญ่ ในอันดับวาฬและโลมา (Cetacea) วงศ์หนึ่ง ใช้ชื่อวงศ์ว่า Balaenopteridae
จัดเป็นวาฬบาลีน หรือวาฬไม่มีฟันวงศ์หนึ่ง ลักษณะเด่นของวาฬในวงศ์นี้คือ มีครีบหลังรูปสามเหลี่ยมอยู่ส่วนท้ายลำตัวและช่วงท้อง และลักษณะเด่นอีกประการ คือ จากใต้คางลงไปมีลักษณะเป็นร่อง ๆ ถี่ ๆ ยาวไปตามลำตัว 30-100 ร่อง เรียกว่า "Rorqual"
เป็นวาฬที่มีขนาดใหญ่ น้ำหนักมีตั้งแต่ 150 ตัน จนถึงขนาดเล็กที่สุด 9 ตัน เป็นวาฬที่มีหวีกรองในปาก คือ บาลีน จึงกินอาหารได้แต่เพียงขนาดเล็ก เช่น แพลงก์ตอน, เคย และปลาขนาดเล็ก เช่น ปลากะตัก, ปลาแฮร์ริ่ง เป็นต้น
พบได้ในทะเลเปิดและมหาสมุทรเขตร้อนและเขตอบอุ่นทั่วโลก อาศัยอยู่รวมกันเป็นฝูง ติดต่อสื่อสารกันด้วยคลื่นเสียงและโซนาร์ ตัวเมียมีระยะเวลาตั้งท้องนานประมาณ 11-12 เดือน เมื่อคลอดลูกอ่อนจะออกมาจากช่องคลอดของแม่ โดยส่วนหางออกมาก่อน เพื่อให้ส่วนของช่องหายใจเป็นส่วนสุดท้ายที่ออกมาสัมผัสน้ำทะเล และสามารถว่ายน้ำได้ทันที โดยโผล่ขึ้นมาสูดอากาศหายใจครั้งแรกในทันทีที่คลอด ลูกแรกเกิดมีขนาดใหญ่ประมาณร้อยละ 40 ของแม่ ซึ่งเป็นตัวเต็มวัย
แบ่งออกได้เป็น 9 ชนิด 2 สกุล ทั้งนี้มีบางสกุลที่สูญพันธุ์ไปแล้วตั้งแต่ยุคก่อนประวัติศาสตร์ ได้แก่
โยฮัน ไกรฟฟ์ อาเรนา
อัมสเตอร์ดัมอาเรนา (, ) เป็นสนามกีฬาและลานแสดงในกรุงอัมสเตอร์ดัม ประเทศเนเธอร์แลนด์ เป็นสนามที่ใหญ่ที่สุดในประเทศเนเธอร์แลนด์ สร้างขึ้นตั้งแต่ปี 1993 เสร็จสิ้นในปี 1996 โดยใช้จำนวนเงินไป 140 ล้านปอนด์ และเปิดให้ใช้บริการอย่างเป็นทางการในวันที่ 14 สิงหาคม ค.ศ. 1996 สนามแห่งนี้ใช้สำหรับในการแข่งขันฟุตบอล อเมริกันฟุตบอล การแสดงคอนเสิร์ต และกิจกรรมอื่น ๆ อีกมากมาย มีความจุทั้งหมด 52,342 ที่นั่งในการแข่งขันฟุตบอลและการแสดงคอนเสิร์ตมีความจุ 68,000 ที่นั่ง สนามแห่งนี้ยังเคยเป็นสถานที่สำคัญในการจัดแข่งขันรายการใหญ่ของฟุตบอลยุโรป เช่น การแข่งขันยูฟ่าแชมเปียนส์ลีก รอบชิงชนะเลิศ 1998, การแข่งขันฟุตบอลชิงแชมป์แห่งชาติยุโรป 2000 และการแข่งขันยูฟ่ายูโรปาลีก รอบชิงชนะเลิศ 2013
สนามแห่งนี้เป็นสนามเหย้าของสโมสรฟุตบอลอาเอฟเซ อายักซ์ สโมสรฟุตบอลชื่อดังในเนเธอร์แลนด์ และยังเคยเป็นสนามเหย้าของทีมอเมริกันฟุตบอลอัมสเตอร์ดัมแอดมิรัลส์ แต่ได้ยุบทีมไปในปี ค.ศ. 2007 และก่อนเริ่มต้นฤดูกาล 2018–2019 ทางสโมสรได้เตรียมเปลี่ยนชื่อสนามเป็น โยฮัน ไกรฟฟ์ อาเรนา เพื่อเป็นเกียรติแก่ โยฮัน ไกรฟฟ์ หรือ โยฮัน ครัฟฟ์ ตำนานนักเตะผู้ยิ่งใหญ่ของสโมสรภายหลังจากที่เสียชีวิตด้วยโรคมะเร็งเมื่อ ค.ศ. 2016
ดับเบิลยูดับเบิลยูดับเบิลยูเอฟ ยูไนเต็ด สเตทส์ แชมเปี้ยนชิพ
ดับเบิลยูดับเบิลยูดับเบิลยูเอฟ ยู.เอส.เอ. เฮฟวี่เวท แชมเปี้ยนชิพ หรือ ดับเบิลยูดับเบิลยูดับเบิลยูเอฟ ยูไนเต็ด สเตทส์ แชมเปี้ยนชิพ เป็นตำแหน่งแชมป์เดี่ยวของ เวิลด์ไวด์เรสต์ลิงเฟดดิเรชั่น ก่อตั้งขึ้นเมื่อปี ค.ศ. 1963 ถึง ค.ศ. 1977
ยามา
ยามา คือสวรรค์ชั้นที่ 3 ในฉกามาพจร มีท้าวสุยามะเป็นจอมเทพ
พระโคตมพุทธเจ้าตรัสถึงสวรรค์ชั้นยามา ว่าเป็นสวรรค์ชั้นที่ 3 อยู่สูงกว่าดาวดึงส์ แต่ต่ำกว่าดุสิต มีท้าวสุยามะเป็นจอมเทพ ไตรภูมิพระร่วงระบุว่าสวรรค์ชั้นยามาอยู่สูงกว่าดาวดึงส์ไป 84,000 โยชน์ เทวดาในชั้นนี้มีปราสาทแก้ว ปราสาททอง ล้อมรอบด้วยกำแพงแก้ว มีสวน สระบัวสวยงาม เทวดามีกายสูง 8,000 วา เนื่องจากสวรรค์ชั้นนี้อยู่สูงมาก แสงอาทิตย์จึงส่องมาไม่ถึง แต่สวรรค์ชั้นนี้ก็ไม่เคยมืดเพราะมีรัสมีจากกายของเทวดาส่องให้ทั้งภูมินี้สว่างไสวอยู่ตลอดเวลา เมื่อจะกำหนดวันคืน เทวดาในชั้นนี้จะดูจากดอกไม้ทิพย์ หากดอกไม้บานแสดงว่าเป็นเวลารุ่งเช้า หากดอกไม้หุบเป็นเวลากลางคืน
อายุของเทวดาในชั้นยามายาวนานถึง 2,000 ปีทิพย์ ซึ่งเท่ากับ 144,000,000 ของปีมนุษย์
ดุสิต
ดุสิต คือสวรรค์ชั้นที่ 4 ในฉกามาพจร มีท้าวสันดุสิตเป็นจอมเทพ
พระโคตมพุทธเจ้าตรัสถึงสวรรค์ชั้นดุสิต ว่าเป็นสวรรค์ชั้นที่ 4 อยู่สูงกว่ายามา แต่ต่ำกว่านิมมานรดี มีท้าวสันดุสิตเป็นจอมเทพ ไตรภูมิพระร่วงระบุว่าสวรรค์ชั้นนี้อยู่สูงกว่าชั้นยามาไป 168,000 โยชน์ มีปราสาทแก้ว ปราสาททอง ล้อมรอบด้วยกำแพงแก้ว มีสวน สระบัวสวยงามยิ่งกว่าสวรรค์ชั้นที่อยู่ต่ำกว่า เป็นที่ประทับของพระโพธิสัตว์ทั้งหลายและว่าที่พระอัครสาวก ในปัจจุบันพระศรีอริยเมตไตรยและว่าที่พระอัครสาวกของพระองค์จึงประทับอยู่ ณ ภูมินี้
อายุของเทวดาในชั้นดุสิตยาวนานถึง 4,000 ปีทิพย์ ซึ่งเท่ากับ 576,000,000 ของปีมนุษย์
เซาท์ออสซีเชีย
เซาท์ออสซีเชีย () หรือชื่อทางการว่า สาธารณรัฐเซาท์ออสซีเชีย–รัฐอาลาเนีย ()เป็นรัฐที่ได้รับการรับรองบางส่วนในเซาท์คอเคซัส ตั้งอยู่ในดินแดนมณฑลปกครองตนเองเซาท์ออสซีเชียในอดีตสาธารณรัฐสังคมนิยมโซเวียตจอร์เจีย
เซาท์ออสซีเชียประกาศเอกราชจากจอร์เจียในปี 2533 เรียกตนเองว่า สาธารณรัฐเซาท์ออสซีเชีย รัฐบาลจอร์เจียสนองโดยเลิกอัตตาณัติของเซาท์ออสซีเชียและพยายามสถาปนาการควบคุมเหนือดินแดนอีกครั้งด้วยกำลัง วิกฤตการณ์บานปลายเป็นสงครามเซาท์ออสซีเชียปี 2534–2535
ซคินวาลี
ซคินวาลี ( ; "Tskhinval") หรือ ชเรบา ( "Ch'reba"; ) เป็นเมืองหลวงและเมืองใหญ่ที่สุดตั้งอยู่ทางตอนใต้ของประเทศเซาท์ออสซีเชีย ซึ่งเป็นประเทศที่ยังมีข้อพิพาทเรื่องเอกราช มีพื้นที่ประมาณ 7.4 ตารางกิโลเมตร มีประชากรราว 30,000 คน ชื่อของเมืองตั้งขึ้นจากชื่อของโจเซฟ สตาลิน
เลอมีรักล์
"เลอมีรักล์" ( แปลว่า "ความมหัศจรรย์") คือเพลงของเซลีน ดิออน นักร้องชาวแคนาดา ออกจำหน่ายเป็นซิงเกิลลำดับที่สองจากอัลบั้ม "ซ็องซาต็องดร์" อัลบั้มภาษาฝรั่งเศส เพลงนี้เป็นผลงานการประพันธ์ของ Marie Bastide และ Gioacchino Maurici และโปรดิวซ์โดย Jacques Veneruso และ Patrick Hampartzoumian บทเพลง "เลอมีรักล์" เป็นเพลงป๊อปที่บรรยาถึงความมหัศจรรย์ที่เกิดขึ้นในชีวิตของคนเราทุกวัน ซึ่งได้รับคำชื่นชมจากนักวิจารณ์ดนตรีที่กล่าวว่าเพลงนี้เป็นหนึ่งในบทเพลที่โดดเด่นที่สุดในอัลบั้ม ส่วนมิวสิกวิดีโอเป็นเซลีนในฉากฤดูใบไม้ร่วงสลับภาพกับผู้คนที่กระโดดลอยบนอากาศที่ใบหน้าเปี่ยมด้วยความสุข
ครอบครัวข่าวเช้า
ครอบครัวข่าวเช้า เป็นรายการโทรทัศน์ประเภทข่าวและเหตุการณ์ปัจจุบัน ออกอากาศทุกวันจันทร์ถึงวันศุกร์ เวลา 03:30 - 05:30 น. ทางไทยทีวีสีช่อง 3 ซึ่งรวมรายการข่าว ซึ่งก่อนหน้านี้ออกอากาศ ในช่วงเวลาดังกล่าว เข้าเป็นรายการเดียวกัน โดยแต่ละรายการ กลายเป็นแต่ละช่วง ของรายการนี้ทั้งหมดนั่นเอง
เป็นรายการสด โดยนำข่าวประเภทต่างๆ คือ ข่าวในกระแสสังคม ข่าวเศรษฐกิจ ข่าวต่างประเทศ และ ข่าวกีฬา มาเล่าให้ผู้ชมฟังอย่างเป็นกันเอง และเข้าใจได้ง่าย โดยแบ่งเป็นแต่ละช่วงย่อย ซึ่งมีพิธีกรประจำแต่ละช่วง
ปราสาทสด๊กก๊อกธม
ปราสาทสด๊กก๊อกธม หรือ ปราสาทสด็อกก็อกธม เป็นปราสาทขอม เป็นโบราณสถานที่ใหญ่และสำคัญของจังหวัดสระแก้ว ตั้งอยู่ในเขตพื้นที่บ้านหนองเสม็ด หมู่ที่ 9 ตำบลโคกสูง อำเภอโคกสูง จังหวัดสระแก้ว อยู่ห่างจากอำเภออรัญประเทศไปทางทิศตะวันออกเฉียงเหนือประมาณ 35 กิโลเมตร อยู่ห่างจากอำเภอตาพระยามาทางทิศใต้ประมาณ 15 กิโลเมตร จัดเป็นปราสาทหินขนาดใหญ่ที่สุดในภาคตะวันออกของประเทศไทย
ปราสาทสด๊กก๊อกธมสร้างขึ้นด้วยหินศิลาแลง ตามลักษณะศิลปะขอมแบบคลัง-บาปวน สร้างเสร็จในคริสต์ศตวรรษที่ 11 ในสมัยพระเจ้าอุทัยทิตยวรมันที่ 2 (Udayadityavarman II) ในบริเวณทิศตะวันออกเฉียงเหนือของปราสาท มีคำจารึกเป็นภาษาสันสกฤต ความยาว 340 บรรทัด ระบุความเป็นมาของการก่อสร้างปราสาทแห่งนี้
สิ่งที่มีคุณค่าและสำคัญยิ่งของปราสาทสด๊กก๊อกธม คือ การพบหลักศิลาจารึกสด๊กก๊อกธม (หลักที่ 2)ซึ่งจดบันทึกเรื่องราว ประวัติศาสตร์ของชนชาติขอมเป็นช่วงระยะเวลานานถึง 200 ปี นับจากรัชสมัยของพระเจ้าชัยวรมันที่ 2 (พ.ศ. 1345-1393) กษัตริย์ผู้สถาปนาอาณาจักรเมืองพระนคร (Angkor) และเปลี่ยนแปลงการปกครองเป็นระบอบเทวราช ในจารึกได้กล่าวถึงกษัตริย์อีกหลายพระองค์ จนถึงสมัยพระเจ้าอุทยาทิตยวรมันที่ 2
อุโมงค์ซะซะโงะ
อุโมงค์ซะซะโงะ (; ) เป็นอุโมงค์บนทางด่วนชูโอ ประเทศญี่ปุ่น ตั้งอยู่บนพรมแดนเมืองโคชูกับเมืองโอสึกิ จังหวัดยะมะนะชิ ห่างจากกรุงโตเกียวไปทางตะวันตกราวแปดสิบกิโลเมตร อุโมงค์นี้สร้างขึ้นเมื่อปี 2520
ราวแปดนาฬิกาของวันที่ 2 ธันวาคม 2555 เพดานคอนกรีตอุโมงค์ซะซะโงะเกือบ 150 ชั้น หนา 20 เซนติเมตร และหนัก 1.2 ตัน ได้ถล่มลงทับยานพาหนะสามคัน รวมถึงรถตู้ซึ่งบรรทุกผู้โดยสารหกคนและเป็นต้นเพลิง ในระหว่างอุบัติเหตุ สามารถเห็นกลุ่มควันพลุ่งขึ้นจากปากอุโมงค์ทางเมืองโคชูด้วย
มีการยืนยันว่า มีผู้ตายเก้าคน เป็นเหตุให้อุโมงค์ถูกสั่งปิดอย่างไม่มีกำหนด ลักษณะการถล่มในครั้งนี้คล้ายคลึงกับที่อุโมงค์ฟอร์ตพอยต์แชนเนล เมืองบอสตัน รัฐแมสซาชูเซตส์ ถล่มเมื่อปี 2549
คณะนิติศาสตร์ปรีดี พนมยงค์ มหาวิทยาลัยธุรกิจบัณฑิตย์
คณะนิติศาสตร์ปรีดี พนมยงค์ มหาวิทยาลัยธุรกิจบัณฑิตย์เริ่มดำเนินการจัดการศึกษาระดับปริญญาตรี ตั้งแต่ปี พ.ศ. 2518 ปริญญาโท และปริญญาเอก คณะนิติศาสตร์ปรีดี พนมยงค์ ได้ปรับปรุงและพัฒนาหลักสูตรอย่างต่อเนื่อง เพื่อให้หลักสูตรทุกหลักสูตรทันสมัยสอดคล้องกับความต้องการของสังคม และเพื่อสนองตอบต่อหน่วยงานทั้งภาครัฐและเอกชน โดยจะเน้นหนักการผลิตบัณฑิตและมหาบัณฑิตที่มีความรอบรู้ในกฎหมาย และมีความรับผิดชอบต่อสังคม
มหาวิทยาลัยธุรกิจบัณฑิตย์ ได้เปิดสอนหลักสูตรนิติศาสตรบัณฑิต เมื่อปี พ.ศ. 2518 
วันที่ 30 พฤษภาคม พ.ศ. 2518 คณะกรรมการการศึกษาแห่งชาติ มีมติความเห็นชอบหลักสูตร
วันที่ 26 กันยายน พ.ศ. 2520 คณะกรรมการการศึกษาแห่งชาติ มีมติให้ความเห็นชอบรับรองมาตรฐานการศึกษา
วันที่ 27 ตุลาคม พ.ศ. 2520 คณะกรรมการข้าราชการพลเรือน ได้รับรองวุฒิปริญญานิติศาสตรบัณฑิต
วันที่ 11 กันยายน พ.ศ. 2524 เนติบัณฑิตยสภา มีมติให้ผู้สำเร็จเป็นนิติศาสตรบัณฑิต มีสิทธิ์สมัครเป็น สมาชิกสมทบแห่งเนติบัณทิตยสภา และจดทะเบียนรับรอง ใบอนุญาตว่าความ ได้
มูลนิธิปรีดี พนมยงค์ ได้อนุญาตให้คณะนิติศาสตร์ ใช้ชื่อว่า "คณะนิติศาสตร์ปรีดี พนมยงค์"จนถึงปัจจุบัน
คณะนิติศาสตร์ปรีดี พนมยงค์ มหาวิทยาลัยธุรกิจบัณฑิตย์ เป็นมหาวิทยาลัยเอกชนแห่งแรกที่ดำเนินการจัดการศึกษาทั้งระดับปริญญาตรี ปริญญาโท และปริญญาเอก ได้ปรับปรุงและพัฒนาหลักสูตรอย่างต่อเนื่อง เพื่อให้หลักสูตรทุกหลักสูตรทันสมัยสอดคล้องกับความต้องการของสังคม และเพื่อสนองตอบต่อหน่วยงานทั้งภาครัฐและเอกชน โดยจะเน้นหนักการผลิตบัณฑิตและมหาบัณฑิตที่มีความรอบรู้ในกฎหมาย และมีความรับผิดชอบต่อสังคม
คณะนิติศาสตร์ปรีดีพนมยงค์ มหาวิทยาลัยธุรกิจบัณฑิตย์ ประกอบด้วยภาควิชาดังต่อไปนี้คณะนิติศาสตร์ปรีดี พนมยงค์ มหาวิทยาลัยธุรกิจบัณฑิตย์ ได้จัดตั้งสำนักงานช่วยเหลือประชาชนทางกฎหมายขึ้นเมื่อ ปี พ.ศ. 2529 เพื่อให้เป็นการให้บริการทางวิชาการแก่สังคมและการให้คำปรึกษาแนะนำทางด้านกฎหมายแก่ประชาชน
เป็นหน่วยงานในสังกัดของคณะนิติศาสตร์ปรีดี พนมยงค์ จัดตั้งขึ้นเมื่อวันที่ 27 กุมภาพันธ์ พ.ศ. 2547 โดยมีวัตถุประสงค์ เพื่อการพัฒนา และเผยแพร่องค์ความรู้ทางสาขานิติศาสตร์ สนับสนุนงานวิจัยและให้บริการทางวิชาการ แก่สังคม
เรียกและเขียนชื่อย่อในภาษาไทยว่า ส.น.มธบ. และใช้ชื่อภาษาอังกฤษ Dhurakij pundit University Law Association ใช้ชื่อย่อภาษาอังกฤษ DPU.L.A. เครื่องหมายของสมาคม เป็นสี่เหลี่ยมผืนผ้ามีพระสิทธิธาดา มีตราชูตรงกลางจารึกชื่อสมาคมอยู่ด้านล่าง สำนักงานตั้งอยู่ที่ คณะนิติศาสตร์ปรีดี พนมยงค์ มหาวิทยาลัยธุรกิจบัณฑิตย์ กรุงเทพมหานคร
เพื่อเป็นการส่งเสริมให้นักศึกษารู้รักสามัคคีในหมู่คณะรู้จักการทำงานร่วมกัน อันเป็นการสร้างความ สัมพันธ์อันดีระหว่างนักศึกษาด้วยกัน และกับอาจารย์ กอปรกับเป็นการทำกิจกรรมเสริมหลักสูตรที่จะเพิ่มพูน ประสบการณ์ให้กับนักศึกษามากยิ่งขึ้น
สำนักงานเลขานุการ แบ่งเป็น2 สำนักงานคือ
สำนักงานเลขานุการคณะนิติศาสตร์ปรีดี พนมยงค์ ซึ่งมีหน่วยงานภายในดังนี้
และสำนักงานเลขานุการนิติศาสตรดุษฏีบัณฑิต ซึ่งมีหน่วยงานภายในดังนี้
, สมาชิกสภาร่างรัฐธรรมนูญ